title: 2008 m. balandžio 4 d. Komisijos direktyva 2008/44/EB, iš dalies keičianti Tarybos direktyvą 91/414/EEB ir kuria įtraukiamos veikliosios medžiagos bentiavalikarbas, boskalidas, karvonas, fluoksastrobinas, Paecilomyces lilacinus ir protiokonazolas (Tekstas svarbus EEE)

text:
5.4.2008

               LT

               Europos Sąjungos oficialusis leidinys

               L 94/13

      KOMISIJOS DIREKTYVA 2008/44/EB
   2008 m. balandžio 4 d.
   iš dalies keičianti Tarybos direktyvą 91/414/EEB ir kuria įtraukiamos veikliosios medžiagos bentiavalikarbas, boskalidas, karvonas, fluoksastrobinas, Paecilomyces lilacinus ir protiokonazolas
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 6 straipsnio 1 dalį,
   kadangi:

               (1)

               Pagal Direktyvos 91/414/EEB 6 straipsnio 2 dalį 2002 m. balandžio 19 d. Belgija gavo Kumiai Chemicals Industry Co Ltd paraišką įtraukti veikliąją medžiagą bentiavalikarbą į Direktyvos 91/414/EEB I priedą. Komisijos sprendimu 2003/35/EB (2) patvirtinta, kad dokumentų rinkinys buvo „išsamus“ ir parengtas taip, kad jį galima būtų laikyti iš esmės atitinkančiu duomenims ir informacijai keliamus reikalavimus, išdėstytus Direktyvos 91/414/EEB II ir III prieduose.

               (2)

               Pagal Direktyvos 91/414/EEB 6 straipsnio 2 dalį 2001 m. balandžio 26 d. Vokietija gavo BASF AG paraišką įtraukti veikliąją medžiagą boskalidą į Direktyvos 91/414/EEB I priedą. Komisijos sprendimu 2002/268/EB (3) patvirtinta, kad dokumentų rinkinys buvo „išsamus“ ir parengtas taip, kad jį galima būtų laikyti iš esmės atitinkančiu duomenims ir informacijai keliamus reikalavimus, išdėstytus Direktyvos 91/414/EEB II ir III prieduose.

               (3)

               Pagal Direktyvos 91/414/EEB 6 straipsnio 2 dalį 1997 m. kovo 26 d. Nyderlandai gavo Luxan B.V. paraišką įtraukti veikliąją medžiagą karvoną į Direktyvos 91/414/EEB I priedą. Komisijos sprendimu 1999/610/EB (4) patvirtinta, kad dokumentų rinkinys buvo „išsamus“ ir parengtas taip, kad jį galima būtų laikyti iš esmės atitinkančiu duomenims ir informacijai keliamus reikalavimus, išdėstytus Direktyvos 91/414/EEB II ir III prieduose.

               (4)

               Pagal Direktyvos 91/414/EEB 6 straipsnio 2 dalį 2002 m. kovo 25 d. Jungtinė Karalystė gavo Bayer AG paraišką įtraukti veikliąją medžiagą fluoksastrobiną į Direktyvos 91/414/EEB I priedą. Sprendimu 2003/35/EB patvirtinta, kad dokumentų rinkinys buvo „išsamus“ ir parengtas taip, kad jį galima būtų laikyti iš esmės atitinkančiu duomenims ir informacijai keliamus reikalavimus, išdėstytus Direktyvos 91/414/EEB II ir III prieduose.

               (5)

               Pagal Direktyvos 91/414/EEB 6 straipsnio 2 dalį 2002 m. rugsėjo 15 d. Belgija gavo Prophyta paraišką įtraukti veikliąją medžiagą Paecilomyces lilacinus štamą 251 (toliau – Paecilomyces lilacinus) į Direktyvos 91/414/EEB I priedą. Komisijos sprendimu 2003/305/EB (5) patvirtinta, kad dokumentų rinkinys buvo „išsamus“ ir parengtas taip, kad jį galima būtų laikyti iš esmės atitinkančiu duomenims ir informacijai keliamus reikalavimus, išdėstytus Direktyvos 91/414/EEB II ir III prieduose.

               (6)

               Pagal Direktyvos 91/414/EEB 6 straipsnio 2 dalį 2002 m. kovo 25 d. Jungtinė Karalystė gavo Bayer CropScience paraišką įtraukti veikliąją medžiagą protiokonazolą į Direktyvos 91/414/EEB I priedą. Sprendimu 2003/35/EB patvirtinta, kad dokumentų rinkinys buvo „išsamus“ ir parengtas taip, kad jį galima būtų laikyti iš esmės atitinkančiu duomenims ir informacijai keliamus reikalavimus, išdėstytus Direktyvos 91/414/EEB II ir III prieduose.

               (7)

               Šių veikliųjų medžiagų poveikis žmonių sveikatai ir aplinkai pareiškėjų pasiūlytais naudojimo atvejais buvo įvertintas pagal Direktyvos 91/414/EEB 6 straipsnio 2 ir 4 dalių nuostatas. Paskirtos ataskaitą rengiančios valstybės narės pateikė vertinimo ataskaitos projektą 2004 m. balandžio 13 d. (bentiavalikarbas), 2002 m. lapkričio 22 d. (boskalidas), 2000 m. spalio 16 d. (karvonas), 2003 m. rugsėjo 2 d. (fluoksastrobinas), 2004 m. lapkričio 3 d. (Paecilomyces lilacinus) ir 2004 m. spalio 18 d. (protiokonazolas).

               (8)

               Valstybės narės kartu su EMST persvarstė vertinimo ataskaitas darbo grupės vertinimo posėdyje ir 2007 m. birželio 15 d. pateikė Komisijai kaip EMST mokslines fluoksastrobino (6) ir Paecilomyces lilacinus, (7)2007 m. liepos 12 d. – bentiavalikarbo (8) ir protiokonazolo (9) ataskaitas. Valstybės narės ir Komisija persvarstė šias ataskaitas ir boskalido bei karvono vertinimo ataskaitų projektus Maisto grandinės ir gyvūnų sveikatos nuolatiniame komitete ir 2008 m. sausio 22 d. pateikė kaip Komisijos bentiavalikarbo, boskalido, karvono, fluoksastrobino, Paecilomyces lilacinus ir protiokonazolo svarstymo ataskaitas.

               (9)

               Atlikus įvairius tyrimus nustatyta, kad minėtų veikliųjų medžiagų turintys augalų apsaugos produktai gali būti laikomi iš esmės atitinkančiais reikalavimus, nustatytus Direktyvos 91/414/EEB 5 straipsnio 1 dalies a ir b punktuose ir 5 straipsnio 3 dalyje, visų pirma dėl naudojimo atvejų, kurie buvo ištirti ir išsamiai pateikti Komisijos svarstymo ataskaitoje. Todėl tikslinga įtraukti bentiavalikarbą, boskalidą, karvoną, fluoksastrobiną, Paecilomyces lilacinus ir protiokonazolą į tos direktyvos I priedą siekiant užtikrinti, kad augalų apsaugos produktai, kurių sudėtyje yra minėtų veikliųjų medžiagų, visose valstybėse narėse būtų registruojami vadovaujantis tos direktyvos nuostatomis.

               (10)

               Nepažeidžiant pirmiau minėtos išvados, reikėtų gauti daugiau informacijos, susijusios su tam tikrais fluoksastrobino ir protiokonazolo aspektais. Direktyvos 91/414/EEB 6 straipsnio 1 dalyje nustatyta, kad įtraukiant medžiagą į I priedą gali būti taikomos tam tikros sąlygos. Todėl tikslinga reikalauti, kad fluoksastrobinas būtų toliau tiriamas, siekiant patvirtinti pavojaus vertinimą, susijusį su paviršiniu vandeniu ir su žiurkėmis nesusijusiais metabolitais, ir kad protiokonazolas būtų toliau tiriamas, siekiant patvirtinti pavojaus vertinimą, susijusį su triazolo metabolitų dariniais bei grūdus lesantiems paukščiams ir žinduoliams kylančiu pavojumi, bei kad pranešėjai pateiktų tokių tyrimų rezultatus.

               (11)

               Nepažeidžiant Direktyvoje 91/414/EEB apibrėžtų reikalavimų, įtraukus veikliąją medžiagą į I priedą, valstybėms narėms turėtų būti suteiktas šešių mėnesių laikotarpis nuo tos medžiagos įtraukimo, per kurį jos persvarstytų galiojančias augalų apsaugos produktų, kurių sudėtyje yra bentiavalikarbo, boskalido, karvono, fluoksastrobino, Paecilomyces lilacinus arba protiokonazolo, laikinąsias registracijas, užtikrinant, kad laikomasi Direktyvoje 91/414/EEB, ypač jos 13 straipsnyje, nustatytų reikalavimų ir I priede išdėstytų atitinkamų sąlygų. Valstybės narės turėtų pakeisti galiojančias laikinąsias registracijas nuolat galiojančiomis registracijomis, jas iš dalies keisti arba panaikinti pagal Direktyvos 91/414/EEB nuostatas. Nukrypstant nuo pirmiau minėto galutinio termino, reikėtų suteikti ilgesnį laikotarpį, per kurį laikantis Direktyvoje 91/414/EEB nustatytų vienodų principų kiekvienu numatytu naudojimo atveju būtų pateikiamas ir įvertinamas III priede nurodytas visas kiekvieno augalų apsaugos produkto dokumentų rinkinys.

               (12)

               Todėl Direktyvą 91/414/EEB reikėtų atitinkamai iš dalies keisti.

               (13)

               Šioje direktyvoje numatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 91/414/EEB I priedas iš dalies keičiamas pagal šios direktyvos priedą.
   2 straipsnis
   1.   Valstybės narės ne vėliau kaip iki 2009 m. sausio 31 d. priima ir skelbia įstatymus bei kitus teisės aktus, kurie įsigalioję įgyvendina šią direktyvą. Jos nedelsdamos pateikia Komisijai tų nuostatų tekstus ir tų nuostatų bei šios direktyvos atitikmenų lentelę.
   Tas nuostatas jos taiko nuo 2009 m. vasario 1 d.
   Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Valstybės narės nustato tokios nuorodos darymo tvarką.
   2.   Valstybės narės pateikia Komisijai šios direktyvos taikymo srityje priimtų pagrindinių nacionalinės teisės nuostatų tekstus.
   3 straipsnis
   1.   Vadovaudamosi Direktyva 91/414/EEB valstybės narės, jei būtina, iki 2009 m. sausio 31 d. iš dalies keičia arba panaikina galiojančias augalų apsaugos produktų, kurių sudėtyje yra veikliųjų medžiagų bentiavalikarbo, boskalido, karvono, fluoksastrobino, Paecilomyces lilacinus arba protiokonazolo, registracijas. Iki tos dienos jos visų pirma tikrina, ar laikomasi tos direktyvos I priede nurodytų reikalavimų, atitinkamai susijusių su bentiavalikarbu, boskalidu, karvonu, fluoksastrobinu, Paecilomyces lilacinus arba protiokonazolu, išskyrus su šiomis medžiagomis susijusius reikalavimus, apibrėžtus įrašo B dalyje, ir ar registracijos turėtojas turi arba gali naudotis visu dokumentų rinkiniu, atitinkančiu tos direktyvos II priedo reikalavimus, pagal tos direktyvos 13 straipsnio 2 dalyje išdėstytas sąlygas.
   2.   Nukrypdamos nuo 1 dalies nuostatų, valstybės narės, pagal Direktyvos 91/414/EEB VI priede numatytus vienodus principus, vadovaudamosi tos direktyvos III priedo reikalavimus atitinkančiu dokumentų rinkiniu ir atsižvelgdamos į jos I priedo įrašo B dalį, susijusią su bentiavalikarbu, boskalidu, karvonu, fluoksastrobinu, Paecilomyces lilacinus arba protiokonazolu, iš naujo įvertina kiekvieną registruotą augalų apsaugos produktą, kurio sudėtyje bentiavalikarbas, boskalidas, karvonas, fluoksastrobinas, Paecilomyces lilacinus arba protiokonazolas yra vienintelė veiklioji medžiaga arba viena iš keleto į Direktyvos 91/414/EEB I priedą ne vėliau kaip iki 2008 m. liepos 31 d. įtrauktų veikliųjų medžiagų. Remdamosi tuo vertinimu, jos nustato, ar produktas atitinka Direktyvos 91/414/EEB 4 straipsnio 1 dalies b, c, d ir e punktuose išdėstytas sąlygas.
   Tai nustačiusios valstybės narės:

               a)

               jei būtina, ne vėliau kaip iki 2010 m. sausio 31 d. iš dalies keičia arba panaikina produkto, kurio sudėtyje bentiavalikarbas, boskalidas, karvonas, fluoksastrobinas, Paecilomyces lilacinus arba protiokonazolas yra vienintelė veiklioji medžiaga, registraciją; arba

               b)

               jei būtina, iš dalies keičia arba panaikina produkto, kurio sudėtyje bentiavalikarbas, boskalidas, karvonas, fluoksastrobinas, Paecilomyces lilacinus arba protiokonazolas yra viena iš kelių veikliųjų medžiagų, registraciją iki 2010 m. sausio 31 d. arba iki tokiam keitimui ar panaikinimui skirtos dienos, nustatytos atitinkama direktyva ar direktyvomis, kuriomis atitinkama medžiaga ar medžiagos buvo įtrauktos į Direktyvos 91/414/EEB I priedą, pasirinkdamos vėliausią datą.

         4 straipsnis
   Ši direktyva įsigalioja 2008 m. rugpjūčio 1 d.
   5 straipsnis
   Ši direktyva skirta valstybėms narėms.

      Parengta Briuselyje, 2008 m. balandžio 4 d.

            Komisijos vardu

         Androulla VASSILIOU

            Komisijos narė

      (1)  OL L 230, 1991 8 19, p. 1. Direktyva su paskutiniais pakeitimais, padarytais Komisijos direktyva 2008/41/EB (OL L 89, 2008 4 1, p. 12).

      (2)  OL L 11, 2003 1 16, p. 52.

      (3)  OL L 92, 2002 4 9, p. 34.

      (4)  OL L 242, 1999 9 14, p. 29.

      (5)  OL L 112, 2003 5 6, p. 10.

      (6)  EMST mokslinė ataskaita (2007) 102, 1–84, Veikliosios medžiagos pesticido fluoksastrobino keliamo pavojaus vertinimo svarstymo išvados (pateikta 2007 m. birželio 13 d.).

      (7)  EMST mokslinė ataskaita (2007) 103, 1–35, Veikliosios medžiagos pesticido Paecilomyces lilacinus keliamo pavojaus vertinimo svarstymo išvados (pateikta 2007 m. birželio 13 d.).

      (8)  EMST mokslinė ataskaita (2007) 107, 1–81, Veikliosios medžiagos pesticido bentiavalikarbo keliamo pavojaus vertinimo svarstymo išvados (pateikta 2007 m. liepos 12 d.).

      (9)  EMST mokslinė ataskaita (2007) 106, p. 1–98, Veikliosios medžiagos pesticido protiokonazolo keliamo pavojaus vertinimo svarstymo išvados (pateikta 2007 m. liepos 12 d.).

      PRIEDAS
      I priedo lentelės pabaigoje pridedamos šios eilutės:

                     Nr.

                     Įprastas pavadinimas, identifikavimo numeriai

                     IUPAC pavadinimas

                     Grynumas (1)

                     Įsigaliojimas

                     Įtraukimo galiojimo pabaiga

                     Konkrečios nuostatos

                     „169

                     Bentiavalikarbas
                     CAS Nr. 413615-35-7
                     CIPAC Nr. 744

                     [(S)-1-{[(R)-1-(6-fluoro-1,3-benzothiazol-2-yl) ethyl]carbamoyl}-2-methylpropyl]carbamic acid

                     ≥ 910 g/kg
                     Šios gamybos priemaišos yra toksiškos; jų kiekiai techninėje medžiagoje neturi viršyti atitinkamai:

                                 6,6′-difluoro-2,2′-dibenzothiazole: < 3,5 mg/kg

                                 bis(2-amino-5-fluorophenyl) disulfide: < 14 mg/kg

                     2008 m. rugpjūčio 1 d.

                     2018 m. liepos 31 d.

                     A   dalis
                     Galima įregistruoti tik kaip fungicidą.
                     B   dalis
                     Įgyvendinant VI priede numatytus vienodus principus, atsižvelgiama į bentiavalikarbo svarstymo ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2008 m. sausio 22 d.
                     Atlikdamos šį bendrą vertinimą, valstybės narės ypatingą dėmesį turi skirti:

                                 —

                                 operatoriaus saugai,

                                 —

                                 netikslinių nariuotakojų organizmų apsaugai.

                           Naudojimo sąlygose prireikus turėtų būti numatytos atitinkamos rizikos sumažinimo priemonės.
                     Vertindamos paraiškas registruoti augalų apsaugos produktus, kurių sudėtyje yra bentiavalikarbo, ir kurie skirti naudoti ne šiltnamiuose, valstybės narės ypatingą dėmesį skiria 4 straipsnio 1 dalies b punkte nurodytiems kriterijams ir užtikrina, kad visi būtini duomenys ir informacija būtų pateikiami prieš registruojant tokius produktus.
                     Pagal 13 straipsnio 5 dalį valstybės narės informuoja Komisiją apie pagamintos techninės medžiagos specifikaciją.

                     170

                     Boskalidas
                     CAS Nr. 188425-85-6
                     CIPAC Nr. 673

                     2-Chloro-N-(4′-chlorobiphenyl-2-yl)nicotinamide

                     ≥ 960 g/kg

                     2008 m. rugpjūčio 1 d.

                     2018 m. liepos 31 d.

                     A   dalis
                     Galima įregistruoti tik kaip fungicidą.
                     B   dalis
                     Įgyvendinant VI priede numatytus vienodus principus, atsižvelgiama į boskalido svarstymo ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2008 m. sausio 22 d.
                     Atlikdamos šį bendrą vertinimą, valstybės narės ypatingą dėmesį turi skirti

                                 —

                                 operatoriaus saugai,

                                 —

                                 paukščiams ir dirvožemio organizmams kylančiam pavojui ilgu laikotarpiu,

                                 —

                                 kaupimosi dirvožemyje pavojui, jei medžiaga yra naudojama daugiamečiams augalams arba vėlesniems pasėliams, jei taikoma sėjomaina.

                           Naudojimo sąlygose prireikus turėtų būti numatytos atitinkamos rizikos sumažinimo priemonės.

                     171

                     Karvonas
                     CAS Nr. 99-49-0 (d/l mixture)
                     CIPAC Nr. 602

                     5-isopropenyl-2-methylcyclohex-2-en-1-one

                     ≥ 930 g/kg kai d/l santykis yra mažiausiai 100:1

                     2008 m. rugpjūčio 1 d.

                     2018 m. liepos 31 d.

                     A   dalis
                     Galima leisti naudoti tik kaip augalų augimo reguliatorių.
                     B   dalis
                     Įgyvendinant VI priede numatytus vienodus principus, atsižvelgiama į karvono svarstymo ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2008 m. sausio 22 d.
                     Atlikdamos šį bendrą įvertinimą, valstybės narės turi skirti ypatingą dėmesį operatoriams kylančiam pavojui.
                     Naudojimo sąlygose prireikus turėtų būti numatytos rizikos mažinimo priemonės.

                     172

                     Fluoksastrobinas
                     CAS Nr. 361377-29-9
                     CIPAC Nr. 746

                     (E)-{2-[6-(2-chlorophenoxy)-5-fluoropyrimidin-4-yloxy]phenyl}(5,6-dihydro-1,4,2-dioxazin-3-yl)methanone O-methyloxime

                     ≥ 940 g/kg

                     2008 m. rugpjūčio 1 d.

                     2018 m. liepos 31 d.

                     A   dalis
                     Galima įregistruoti tik kaip fungicidą.
                     B   dalis
                     Įgyvendinant VI priede numatytus vienodus principus, atsižvelgiama į fluoksastrobino svarstymo ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2008 m. sausio 22 d.
                     Atlikdamos šį bendrą vertinimą, valstybės narės ypatingą dėmesį turi skirti:

                                 —

                                 operatorių, ypač dirbančių su neskiestu koncentratu, saugai. Naudojimo sąlygose turi būti numatytos apsaugos priemonės (pvz., veido apsaugos naudojimas),

                                 —

                                 vandens organizmų apsaugai; priemonių, skirtų pavojui mažinti (pvz., apsaugos zonų) taikymui tam tikrais atvejais,

                                 —

                                 fluoksastrobino metabolitų likučių kiekiui šiauduose, kai šiaudai iš apdorotų teritorijų naudojami pašarams. Naudojimo sąlygose tam tikrais atvejais turi būti numatyti gyvūnų šėrimo apribojimai,

                                 —

                                 kaupimosi dirvožemio paviršiuje pavojui, jei medžiaga yra naudojama daugiamečiams augalams arba vėlesniems pasėliams, jei taikoma sėjomaina.

                           Naudojimo sąlygose prireikus turėtų būti numatytos rizikos mažinimo priemonės.
                     Susijusios valstybės narės gali prašyti pateikti:

                                 —

                                 duomenis, kurie reikalingi siekiant išsamiai įvertinti su vandeniu susijusį pavojų, atsižvelgiant į nutekėjimą purškiant, nuotėkį, drenažą, ir potencialios rizikos mažinimo priemonių veiksmingumą,

                                 —

                                 duomenis apie su žiurkėmis nesusijusius metabolitus, jei šiaudai iš apdorotų teritorijų naudojami pašarams.

                           Jos užtikrina, kad pranešėjas, kurio prašymu fluoksastrobinas yra įtrauktas į šį priedą, pateiktų tokių tyrimų rezultatus Komisijai per dvejus metus nuo šios direktyvos įsigaliojimo.

                     173

                        Paecilomyces lilacinus (Thom)
                     Samson 1974 strain 251 (AGAL: n° 89/030550)
                     CIPAC Nr. 753

                     Netaikoma

                     2008 m. rugpjūčio 1 d.

                     2018 m. liepos 31 d.

                     A   dalis
                     Leidžiama naudoti tik kaip nematocidą.
                     B   dalis
                     Įgyvendinant VI priede numatytus vienodus principus, atsižvelgiama į Paecilomyces lilacinus svarstymo ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2008 m. sausio 22 d.
                     Atlikdamos šį bendrą vertinimą, valstybės narės ypatingą dėmesį turi skirti:

                                 —

                                 operatorių saugai (nors nebuvo poreikio nustatyti LOSL, tačiau bendru atveju mikroorganizmai turėtų būti laikomi potencialiais sensibilizatoriais),

                                 —

                                 netikslinių nariuotakojų, gyvenančių ant lapų, apsaugai.

                           Naudojimo sąlygose prireikus turėtų būti numatytos rizikos mažinimo priemonės.

                     174

                     Protiokonazolas
                     CAS Nr. 178928-70-6
                     CIPAC Nr. 745

                     (RS)-2-[2-(1-chlorocyclopropyl)-3-(2-chlorophenyl)-2-hydroxypropyl]-2,4-dihydro-1,2,4-triazole-3-thione

                     ≥ 970 g/kg
                     Šios gamybos priemaišos yra toksiškos; jų kiekiai techninėje medžiagoje neturi viršyti atitinkamai:

                                 —

                                 Toluene: < 5 g/kg

                                 —

                                 Prothioconazole-desthio (2-(1-chlorocycloproyl)1-(2-chlorophenyl)-3-(1,2,4-triazol-1-yl)-propan-2-ol): < 0,5 g/kg (nustatymo riba)

                     2008 m. rugpjūčio 1 d.

                     2018 m. liepos 31 d.

                     A   dalis
                     Galima įregistruoti tik kaip fungicidą.
                     B   dalis
                     Įgyvendinant VI priede numatytus vienodus principus, atsižvelgiama į protiokonazolo svarstymo ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2008 m. sausio 22 d.
                     Atlikdamos šį bendrą vertinimą, valstybės narės ypatingą dėmesį turi skirti:

                                 —

                                 operatorių saugai purškiant. Naudojimo sąlygose turi būti numatytos atitinkamos apsaugos priemonės,

                                 —

                                 vandens organizmų apsaugai; priemonių, skirtų pavojui mažinti (pvz., apsaugos zonų), taikymui tam tikrais atvejais,

                                 —

                                 paukščių ir smulkių žinduolių apsaugai; priemonių, skirtų pavojui mažinti, taikymui tam tikrais atvejais.

                           Naudojimo sąlygose prireikus turėtų būti numatytos rizikos mažinimo priemonės.
                     Susijusios valstybės narės gali prašyti pateikti:

                                 —

                                 informaciją, reikalingą siekiant įvertinti triazolo metabolito darinių, esančių pirmo sodinimo pasėliuose, vėlesniuose pasėliuose ir gyvūninės kilmės produktuose, poveikį vartotojams,

                                 —

                                 protiokonazolo ir triazolo metabolito darinių poveikio palyginimą, siekiant įvertinti toksiškumą, atsirandantį dėl bendro šių medžiagų junginių poveikio,

                                 —

                                 informaciją, reikalingą siekiant toliau šalinti grūdus lesantiems paukščiams ir žinduoliams ilgu laikotarpiu kylantį pavojų, susijusį su protiokonazolo naudojimu augalams beicuoti.

                           Jos užtikrina, kad pranešėjas, kurio prašymu protiokonazolas yra įtrauktas į šį priedą, pateiktų tokių tyrimų rezultatus Komisijai per dvejus metus nuo šios direktyvos įsigaliojimo.“

         (1)  Išsamesnė informacija apie veikliųjų medžiagų tapatumą ir specifikaciją pateikta svarstymo ataskaitoje.


title: 1980 m. kovo 26 d. Vienuoliktoji tarybos direktyva dėl valstybių narių įstatymų, susijusių su apyvartos mokesčiais, suderinimo — Direktyvos 77/388/EEB netaikymas Prancūzijos užjūrio departamentams

text:
Svarbus teisinis pranešimas

|

31980L0368

Oficialusis leidinys L 090 , 03/04/1980 p. 0041 - 0041 specialusis leidimas suomių kalba: skyrius 1 tomas 2 p. 0003  specialusis leidimas graikų k.: skyrius 09 tomas 1 p. 0120  specialusis leidimas švedų kalba: skyrius 1 tomas 2 p. 0003  specialusis leidimas ispanų kalba: skyrius 09 tomas 1 p. 0125  specialusis leidimas portugalų kalba skyrius 09 tomas 1 p. 0125

		Vienuoliktoji tarybos direktyva1980 m. kovo 26 d.dėl valstybių narių įstatymų, susijusių su apyvartos mokesčiais, suderinimo — Direktyvos 77/388/EEB netaikymas Prancūzijos užjūrio departamentams(80/368/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 99 ir 100 straipsnius,atsižvelgdama į Komisijos pasiūlymą,kadangi Sutarties 277 straipsnio 2 dalyje reikalaujama, kad Bendrijos institucijos, Sutartyje nustatytų procedūrų ribose, pasirūpintų Prancūzijos užjūrio departamentų ekonomine ir socialine plėtra;kadangi pagal 1978 m. spalio 10 d. Teisingumo Teismo sprendimą, priimtą Byloje 148/77, Sutartis ir antrinės teisės aktai turi būti taikomi Prancūzijos užjūrio departamentams, jeigu Bendrijos institucijos nenusprendžia priimti priemonių, konkrečiai pritaikytų minėtųjų departamentų ekonominėms ir socialinėms sąlygoms;kadangi dėl priežasčių, susijusių su Prancūzijos užjūrio departamentų geografine, ekonomine ir socialine padėtimi, Tarybos direktyva 77/388/EEB [1] nustatyta bendra pridėtinės vertės mokesčio sistema juose neturėtų būti taikoma;kadangi, taikant šią direktyvą, valstybių narių įstatymų keisti nereikia,PRIĖMĖ ŠIĄ DIREKTYVĄ:1 straipsnis"— Prancūzijos Respublika:- užjūrio departamentai."2 straipsnisŠi direktyva taikoma nuo 1979 m. sausio 1 d.3 straipsnisŠi direktyva skirta valstybėms narėms.Priimta Briuselyje, 1980 m. kovo 26 d.Tarybos varduPirmininkasG. Marcora[1] OL L 145, 1977 6 13, p. 1.--------------------------------------------------


title: 1986 m. gruodžio 22 d. Tarybos Direktyva dėl valstybių narių įstatymų ir kitų teisės aktų, susijusių su vartojimo kreditu, suderinimo

text:
Svarbus teisinis pranešimas

|

31987L0102

Oficialusis leidinys L 042 , 12/02/1987 p. 0048 - 0053 specialusis leidimas suomių kalba: skyrius 15 tomas 7 p. 0202  specialusis leidimas švedų kalba: skyrius 15 tomas 7 p. 0202

		Tarybos Direktyva1986 m. gruodžio 22 d.dėl valstybių narių įstatymų ir kitų teisės aktų, susijusių su vartojimo kreditu, suderinimo(87/102/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 100 straipsnį,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],atsižvelgdama į Ekonomikos ir socialinių reikalų komiteto nuomonę [3],kadangi vartojimo kredito srityje valstybių narių įstatymai labai skiriasi,kadangi šie teisės skirtumai gali iškreipti kredito davėjų konkurenciją bendrojoje rinkoje;kadangi šie skirtumai riboja vartotojų galimybes gauti kreditą kitose valstybėse narėse; kadangi jie veikia prašomo kredito dydį ir pobūdį, taip pat prekių bei paslaugų pirkimą;kadangi dėl to šie skirtumai turi įtakos laisvam prekių ir paslaugų, kurias vartotojas įsigyja gavęs kreditą, judėjimui, ir taip tiesiogiai veikia bendrosios rinkos veikimą;kadangi dėl didėjančios Bendrijoje vartotojams teikiamo kredito apimties sukurti bendrąją rinką vartojimo kreditų srityje būtų vienodai naudinga vartotojams, kreditų davėjams, gamintojams, prekių didmenininkams ir mažmenininkams bei paslaugų teikėjams;kadangi Europos ekonominės bendrijos vartotojų apsaugos ir informavimo politikos programose [4], inter alia, yra numatyta, kad vartotojai turi būti apsaugoti nuo nesąžiningų kredito sąlygų ir kad vartojimo kreditą reglamentuojančių bendrųjų sąlygų suderinimas turėtų būti laikomas pirmenybe;kadangi dėl teisės ir praktikos skirtumų įvairiose valstybėse narėse vartotojai yra nevienodai apsaugoti vartojimo kredito srityje;kadangi pastaraisiais metais labai pasikeitė vartotojams prieinamų ir jų naudojamų kreditų rūšys; kadangi atsirado ir toliau kuriamos naujos vartojimo kredito formos;kadangi vartotojas turėtų gauti tinkamą informaciją apie kredito suteikimo sąlygas bei kainą ir apie jo įsipareigojimus; kadangi tokioje informacijoje, inter alia, turėtų būti numatyta ir bendros kredito kainos metinė norma, arba, jeigu jei jos nėra — bendra suma, kurią vartotojas turi sumokėti už kreditą; kadangi kol bus priimtas sprendimas dėl Bendrijos bendros kredito kainos metinės normos apskaičiavimo metodo arba metodų, valstybėms narėms turi būti leidžiama palikti turimus metodus ar praktiką apskaičiuojant šią normą, arba jei jų nėra — jos turėtų priimti nuostatas, kuriose vartotojui būtų nurodyta bendra kredito kaina;kadangi kredito sąlygos vartotojui gali būti nenaudingos; kadangi vartotojai būtų geriau apsaugoti priimant tam tikrus reikalavimus, kurie būtų taikomi visoms kredito rūšims;kadangi atsižvelgiant į tam tikrų kredito sutarčių pobūdį arba sandorių rūšis, tokioms sutartims arba sandoriams ši direktyva turėtų būti iš dalies arba visiškai netaikoma;kadangi valstybėms narėms turėtų būti leista pasikonsultavus su Komisija netaikyti šios direktyvos tam tikroms nekomercinio pobūdžio kredito, suteikto vadovaujantis ypatingomis sąlygomis, rūšims;kadangi dėl kai kuriose valstybėse narėse esančios praktikos, kai autentiški dokumentai pildomi dalyvaujant notarui arba teisėjui, šios direktyvos nuostatų nebūtina taikyti tokiems dokumentams; kadangi todėl valstybės narės turėtų turėti galimybę netaikyti šių nuostatų tokiems dokumentams;kadangi kredito sutartys labai didelėms sumoms paprastai skiriasi nuo įprastų vartojimo kredito sutarčių; kadangi šios direktyvos nuostatų taikymas labai mažų sumų sutartims galėtų tapti nereikalinga administracine našta ir vartotojams, ir kredito davėjams; kadangi todėl direktyva neturėtų būti taikoma sutartims, sudarytoms dėl sumų, kurios yra didesnės arba mažesnės už nustatytą ribą;kadangi informacijos apie kredito kainą pateikimas skelbimuose ir kreditoriaus arba kredito maklerio verslo patalpose gali padėti vartotojui palyginti įvairius pasiūlymus;kadangi vartotojai būtų dar labiau apsaugoti, jeigu kredito sutartys būtų sudarytos raštu ir jose būtų pateiktos tam tikros būtinosios sutarties sąlygos;kadangi tuo atveju, kai kreditas suteikiamas prekėms pirkti, valstybės narės turėtų numatyti sąlygas, pagal kurias prekes būtų galima grąžinti, ypač tuo atveju, jeigu vartotojas nebuvo davęs sutikimo; kadangi grąžinus prekes šalys turi tarpusavyje atsiskaityti taip, kad užtikrintų, jog prekių grąžinimas nebus susijęs su nepagrįstu praturtėjimu;kadangi vartotojui turi būti leidžiama įvykdyti savo įsipareigojimus nesibaigus kredito grąžinimo laikui; kadangi tokiu atveju vartotojas turi turėti teisę į atitinkamą bendros kredito kainos sumažinimą;kadangi kredito sutartyje numatytų kreditoriaus teisių perleidimas neturi susilpninti vartotojo padėties;kadangi tos valstybės narės, kurios pagal kredito sutartis leidžia vartotojams naudotis vekseliais, skolos raštais arba čekiais, turėtų užtikrinti, kad šiomis priemonėmis taip besinaudojantis vartotojas būtų tinkamai apsaugotas;kadangi prekių ar paslaugų, kurias vartotojas įsipareigojo įsigyti už kreditą, atžvilgiu, be įprastinių sutartinių teisių ir pareigų, kurias turi jis ir pardavėjas ar paslaugų teikėjas, jam bent jau toliau nurodytomis aplinkybėmis turėtų būti suteiktos teisės vis-à-vis kredito davėją; kadangi pirmiau nurodytos aplinkybės yra tokios aplinkybės, kai kredito davėjas anksčiau yra sudaręs sutartį su pardavėju arba paslaugų teikėju, pagal kurią tik šis kredito davėjas suteikia kreditą minėtojo pardavėjo ar teikėjo klientams, kad vartotojas galėtų iš pastarojo pardavėjo ar teikėjo nusipirkti prekių arba paslaugų;kadangi ekiu apibrėžimas yra pateiktas Tarybos reglamente (EEB) Nr. 3180/78 [5] su paskutiniais pakeitimais, padarytais Reglamentu (EEB) Nr. 2626/84 [6]; kadangi valstybėms narėms turėtų būti leidžiama su tam tikrais apribojimais suapvalinti nacionaline valiuta apskaičiuotas sumas, kai konvertuojamos šioje direktyvoje ekiu nurodytos sumos; kadangi šioje direktyvoje nurodytas sumas reikėtų reguliariai išnagrinėti atsižvelgiant į ekonomines ir pinigų tendencijas Bendrijoje ir prireikus jas patikslinti;kadangi valstybės narės turėtų priimti reikiamas priemones tam, kad kreditą arba tarpininkauti sudarant kredito sutartis siūlantiems asmenims būtų išduotas leidimas, arba tam, kad būtų galima tikrinti ar kontroliuoti kreditą teikiančių arba tarpininkaujančių teikiant kreditą asmenų veiklą, arba tam, kad vartotojai galėtų pateikti skundus dėl kredito sutarčių ar kredito sąlygų;kadangi kredito sutartys neturi nukrypti nuo nuostatų, atitinkančių šią direktyvą arba priimtų įgyvendinant šią direktyvą ir tuo pakenkti vartotojui; kadangi minėtosios nuostatos neturėtų būti apeinamos dėl sutarčių sudarymo būdo;kadangi šioje direktyvoje numatytas tam tikras valstybių narių įstatymų ir kitų teisės aktų dėl vartojimo kredito suderinimas bei tam tikro lygio vartotojų apsauga, valstybėms narėms neturėtų būti draudžiama palikti arba priimti griežtesnių vartotojų apsaugos priemonių, tinkamai atsižvelgiant į valstybių narių įsipareigojimus pagal Sutartį;kadangi ne vėliau kaip iki 1995 m. sausio 1 d. Komisija turėtų pateikti Tarybai ataskaitą apie šios direktyvos veikimą,PRIĖMĖ ŠIĄ DIREKTYVĄ:1 straipsnis1. Ši direktyva taikoma kredito sutartims.2. Šioje direktyvoje:a) "vartotojas" — tai fizinis asmuo, kuris sandoriuose, kuriems taikoma ši direktyva, veikia siekdamas tikslų, kuriuos galima laikyti nesusijusiais su jo verslu ar profesija;b) "kreditorius" — tai fizinis arba juridinis asmuo, kurio darbas, verslas arba profesija yra teikti kreditus, arba tokių asmenų grupė;c) "kredito sutartis" — tai sutartis, pagal kurią kreditorius suteikia arba įsipareigoja suteikti vartotojui kreditą atidėto apmokėjimo, paskolos arba kitu panašiu finansiniu būdu.Šioje direktyvoje kredito sutartimis nelaikomos sutartys dėl nuolatinio paslaugos teikimo, kai vartotojas turi teisę apmokėti už šią paslaugą dalimis jos teikimo metu;d) "bendra vartojimo kredito kaina" — tai visa kredito kaina įskaitant palūkanas ir kitus su kredito sutartimi tiesiogiai susijusius mokesčius, kuri nustatoma laikantis valstybėse narėse galiojančių ar būsimų nuostatų arba praktikos;e) "bendros kredito kainos metinė norma" — tai bendra vartojimo kredito kaina, išreikšta kaip metinis bendros suteikto kredito kainos procentas ir apskaičiuota laikantis valstybėse narėse galiojančių metodų.2 straipsnis1. Ši direktyva netaikoma:a) kredito sutartims arba sutartims, kuriomis įsipareigojama suteikti kreditą:- pirmiausia skirtoms nuosavybės teisėms į žemę arba į esantį ar projektuojamą pastatą įsigyti arba išlaikyti,- skirtoms atnaujinti arba pagerinti patį pastatą;b) nuomos sutartims, išskyrus tuos atvejus, kai jose numatyta, kad nuosavybės teisė galiausiai pereis nuomininkui;c) kreditui, kuris suteikiamas arba gali būti suteikiamas be palūkanų ar bet kokių kitų mokesčių;d) kredito sutartims, pagal kurias palūkanų nereikalaujama, jeigu vartotojas sutinka grąžinti kreditą vienu mokėjimu;e) kreditui kaip einamosios sąskaitos avansui, kurį suteikia kredito ar finansinė įstaiga, išskyrus kreditinių kortelių sąskaitas.Tačiau tokiems kreditams taikomos 6 straipsnio nuostatos;f) kredito sutartims, jeigu jose numatyta suma yra mažesnė kaip 200 ekiu arba didesnė kaip 20000 ekiu;g) kredito sutartims, kuriose reikalaujama, kad vartotojas grąžintų kreditą:- ne vėliau kaip per tris mėnesius arba- daugiausia keturiais mokėjimais per ne ilgesnį kaip 12 mėnesių laikotarpį.2. Valstybė narė, pasikonsultavusi su Komisija, gali netaikyti šios direktyvos tam tikroms kredito rūšims, kurios atitinka tokias sąlygas:- jie suteikiami už tokią kredito kainos normą, kuri yra mažesnė už rinkos normą, ir- jie nėra siūlomi visai visuomenei.3. 4 straipsnio ir 6-12 straipsnių nuostatos netaikomos kredito sutartims arba sutartims, kuriomis įsipareigojama suteikti kreditą, kurio grąžinimas užtikrinamas įkeičiant nekilnojamąjį turtą, jeigu tokioms sutartims dar netaikomos išimtys pagal šio straipsnio 1 dalies a punktą.4. Valstybės narės gali netaikyti 6-12 straipsnio nuostatų kredito sutartims, kurios yra autentiški dokumentai, pasirašyti dalyvaujant notarui arba teisėjui.3 straipsnisNepažeidžiant 1984 m. rugsėjo 10 d. Tarybos direktyvos 84/450/EEB dėl valstybių narių įstatymų ir kitų teisės aktų dėl klaidinančios reklamos suderinimo [7] ir neteisingai reklamai taikomų taisyklių bei principų, bet kokioje reklamoje ar pasiūlyme, kuris pateikiamas verslo patalpose ir kuriame asmuo siūlo kreditą arba siūlo tarpininkauti sudarant kredito sutartį, kuriame nurodyta palūkanų norma arba kiti su kredito kaina susiję duomenys, taip pat turi būti nurodyta ir bendros kredito kainos metinė norma pateikiant tipinį pavyzdį, jei kiti būdai negalimi.4 straipsnis1. Kredito sutartys sudaromos raštu. Vartotojas gauna rašytinės sutarties egzempliorių.2. Rašytinėje sutartyje nurodoma:a) bendros kredito kainos metinė norma;b) sąlygos, kurioms esant gali būti pakeista bendros kredito kainos metinė norma;Jeigu bendros kredito kainos metinės normos nurodyti negalima, rašytinėje sutartyje vartotojui suteikiama tinkama informacija. Tokią informaciją sudaro bent jau 6 straipsnio 1 dalies antroje įtraukoje nurodyta informacija.3. Rašytinėje sutartyje taip pat nurodomos kitos esminės sutarties sąlygos.Kaip pavyzdys šios direktyvos priede pateikiamas sąlygų sąrašas, kurias valstybės narės gali reikalauti įtraukti į rašytinę sutartį kaip esmines.5 straipsnisNukrypstant nuo 3 straipsnio ir 4 straipsnio 2 dalies, kol bus priimtas sprendimas dėl Bendrijos bendros kredito kainos metinės normos apskaičiavimo metodo arba metodų nustatymo, tos valstybės narės, kurios tuo metu, kai pranešta apie šią direktyvą, nereikalauja nurodyti bendros kredito kainos metinės normos arba kurios nėra nustačiusios jos apskaičiavimo metodo, bent jau reikalauja, kad vartotojui būtų nurodyta bendra kredito kaina.6 straipsnis1. Nepaisant 2 straipsnio 1 dalies e punkte nurodytos išimties, jeigu kredito ar finansinė įstaiga yra susitarusi su vartotoju suteikti kreditą kaip einamosios sąskaitos avansą, išskyrus kreditinių kortelių sąskaitas, sutarties sudarymo metu arba prieš tai vartotojas informuojamas apie:- kredito limitą, jei toks yra,- metinę palūkanų normą ir nuo sutarties sudarymo taikomus mokesčius bei sąlygas, kurioms esant jie gali būti keičiami,- sutarties nutraukimo tvarką.Tokia informacija patvirtinama raštu.2. Be to, sutarties galiojimo metu vartotojas informuojamas apie kiekvieną metinės palūkanų normos arba atitinkamų mokesčių pasikeitimą tuo metu, kai tokie pasikeitimai įvyksta. Tokia informacija gali būti pateikiama sąskaitos ataskaitoje arba bet kokiu kitu valstybėms narėms priimtinu būdu.3. Valstybės narės, kuriose leidžiami be išlygų priimti overdraftai, užtikrina, kad vartotojas būtų informuotas apie metinę palūkanų normą ir taikomus mokesčius bei apie kiekvieną jų pakeitimą, jeigu overdrafto terminas yra ilgesnis kaip trys mėnesiai.7 straipsnisJeigu kreditas suteikiamas prekei pirkti, valstybės narės nustato sąlygas, pagal kurias prekę galima grąžinti, ypač tais atvejais, kai vartotojas nėra davęs savo sutikimo. Jos taip pat užtikrina, kad kreditoriui atgavus prekę, šalys atsiskaito taip, kad grąžinimas nebūtų susijęs su nepagrįstu praturtėjimu.8 straipsnisVartotojas turi teisę įvykdyti savo įsipareigojimus pagal kredito sutartį nesibaigus sutartyje numatytam laikui. Tokiu atveju pagal valstybių narių nustatytas taisykles vartotojas turi teisę į atitinkamą bendros kredito kainos sumažinimą.9 straipsnisJei kreditoriaus teisės pagal kredito sutartį perleidžiamos trečiajam asmeniui, vartotojas turi teisę reikšti šio trečiojo asmens reikalavimams visus atsikirtimus, kuriuos jis turėjo teisę reikšti pradiniam kreditoriui, įskaitant priešpriešinį reikalavimą, jeigu jis leidžiamas toje valstybėje narėje.10 straipsnisValstybės narės, kuriose vartotojui pagal kredito sutartis leidžiama:a) mokėti vekseliais, įskaitant skolos raštus,b) užtikrinti prievolę vekseliais, įskaitant skolos raštusir čekius,užtikrina, kad šiomis priemonėmis taip besinaudojantis vartotojas būtų tinkamai apsaugotas.11 straipsnis1. Valstybės narės užtikrina, kad kredito sutartis jokiu būdu nepaveiks vartotojo reikalavimų pagal šią sutartį nupirktų prekių pardavėjui ar paslaugų teikėjui tais atvejais, kai prekės nebuvo pristatytos ar paslaugos nebuvo suteiktos, arba kitaip neatitinka jų pardavimo ar teikimo sutarties.2. Jeigu:a) vartotojas, norėdamas nusipirkti prekių ar gauti paslaugų, sudaro kredito sutartį ne su tų prekių pardavėju ar paslaugų teikėju,irb) kredito davėjas anksčiau yra sudaręs sutartį su pardavėju arba paslaugų teikėju, pagal kurią tik šis kredito davėjas suteikia kreditą minėtojo pardavėjo ar teikėjo klientams prekėms arba paslaugoms pirkti iš šio pardavėjo ar teikėjo, irc) a punkte nurodytas vartotojas gauna kreditą pagal šią anksčiau sudarytą sutartį, ird) kredito sutartyje nurodytos prekės ar paslaugos nebuvo pristatytos ar suteiktos arba buvo pristatyta ar suteikta tik jų dalis, arba jos neatitinka jų pardavimo ar teikimo sutarties, ire) vartotojas pareiškė reikalavimus pardavėjui ar teikėjui, tačiau jo teisėtas prašymas nebuvo patenkintas,vartotojas turi teisę pareikšti reikalavimus kredito davėjui. Valstybės narės nustato, kokia apimtimi ir esant kokioms sąlygoms šie reikalavimai yra vykdytini.3. 2 dalis netaikoma, jei aptariamo konkretaus sandorio suma yra mažesnė už sumą, lygiavertę 200 ekiu.12 straipsnis1. Valstybės narės:a) užtikrina, kad kreditą arba tarpininkauti sudarant kredito sutartis siūlantys asmenys gautų oficialų specialų leidimą specialiai tam tikslui arba kaip pardavėjai ar paslaugų teikėjai; arbab) užtikrina, kad kreditą teikiančių arba tarpininkaujančių jį teikiant asmenų veiklą tikrintų arba kontroliuotų institucija arba oficiali įstaiga; arbac) skatina steigti atitinkamas institucijas, kurios priimtų skundus dėl kredito sutarčių arba kredito sąlygų bei teiktų vartotojams apie jas atitinkamą informaciją arba patarimus.2. Valstybės narės gali nustatyti, kad 1 dalies a punkte numatyto leidimo nereikia, jeigu asmenys, siūlantys sudaryti kredito sutartis arba tarpininkauti jas sudarant, atitinka 1977 m. gruodžio 12 d. pirmosios Tarybos direktyvos dėl įstatymų ir kitų teisės aktų, susijusių su kredito įstaigų veiklos pradėjimu ir vykdymu, derinimo [8] 1 straipsnyje pateiktą apibrėžimą ir turi leidimus pagal šios direktyvos nuostatas.Jeigu kreditą teikiantiems arba tarpininkaujantiems jį teikiant asmenims buvo išduotas specialus leidimas pagal 1 dalies a punkto nuostatas, taip pat išduotas leidimas pagal pirmiau minėtos direktyvos nuostatas, tačiau pastarasis vėliau buvo panaikintas, už 1 dalies a punkte numatyto specialaus leidimo teikti kreditus išdavimą atsakinga kompetentinga institucija yra apie tai informuojama ir sprendžia, ar leisti atitinkamiems asmenims ir toliau teikti kreditą ar tarpininkauti jį teikiant, ar panaikinti specialų leidimą, suteiktą pagal 1 dalies a punktą.13 straipsnis1. Šioje direktyvoje ekiu sąvoka suprantama taip, kaip apibrėžta Reglamente (EEB) Nr. 3180/78 su pakeitimais, padarytais Reglamentu (EEB) Nr. 2626/84. Lygiavertė suma nacionaline valiuta iš pradžių apskaičiuojama pagal šios direktyvos priėmimo dieną galiojantį kursą.Valstybės narės gali suapvalinti nacionaline valiuta apskaičiuotas ekiu sumas, jeigu suapvalinama ne daugiau kaip 10 ekiu.2. Kas penkerius metus, o pirmą kartą — 1995 m., Taryba, Komisijos pasiūlymu, nagrinėja ir prireikus patikslina šioje direktyvoje nurodytas sumas, atsižvelgdama į ekonomines ir pinigų tendencijas Bendrijoje.14 straipsnis1. Valstybės narės užtikrina, kad kredito sutartys nenukryptų nuo nacionalinės teisės aktų nuostatų, įgyvendinančių ar atitinkančių šią direktyvą, ir tuo nepakenktų vartotojui.2. Valstybės narės taip pat užtikrina, kad nuostatos, kurias jos priima įgyvendindamos šią direktyvą, nebūtų apeitos dėl sutarčių sudarymo būdo, ypač kai kredito suma padalijama keliose sutartyse.15 straipsnisŠi direktyva netrukdo valstybėms narėms toliau taikyti arba priimti griežtesnių vartotojų apsaugos nuostatų, atitinkančių jų įsipareigojimus pagal Sutartį.16 straipsnis1. Valstybės narės patvirtina priemones, kurios, įsigaliojusios ne vėliau kaip iki 1990 m. sausio 1 d., įgyvendina šią direktyvą, ir apie tai nedelsdamos praneša Komisijai.2. Valstybės narės pateikia Komisijai šios direktyvos taikymo srityje priimtų pagrindinių nacionalinės teisės nuostatų tekstus.17 straipsnisNe vėliau kaip iki 1995 m. sausio 1 d. Komisija pateikia Tarybai ataskaitą apie šios direktyvos veikimą.18 straipsnisŠi direktyva skirta valstybėms narėms.Priimta Briuselyje, 1986 m. gruodžio 22 d.Tarybos varduPirmininkasG. Shaw[1] OL C 80, 1979 3 27, p. 4 irOL C 183, 1984 7 10, p. 4.[2] OL C 242, 1983 9 12, p. 10.[3] OL C 113, 1980 5 7, p. 22.[4] OL C 92, 1975 4 25, p. 1 irOL C 133, 1981 6 3, p. 1.[5] OL L 379, 1978 12 30, p. 1.[6] OL L 247, 1984 9 16, p. 1.[7] OL L 250, 1984 9 19, p. 17.[8] OL L 322, 1977 12 17, p. 30.--------------------------------------------------PRIEDAS4 STRAIPSNIO 3 DALYJE NURODYTŲ SĄLYGŲ SĄRAŠAS1. Kredito sutartys dėl tam tikrų prekių pardavimo ar paslaugų teikimo finansavimo:i) sutartyje numatytų prekių ar paslaugų apibūdinimas;ii) kaina grynaisiais pinigais ir pagal kredito sutartį mokėtina kaina;iii) įnašo suma, jeigu toks yra, dalinių įmokų skaičius, suma bei jų mokėjimo datos arba kiekvienos iš šių sumų nustatymo būdai, jeigu jos nežinomos sutarties sudarymo metu;iv) sąlyga, kad kaip nustatyta 8 straipsnyje, vartotojas turės teisę į sumažinimą, jeigu jis grąžins kreditą anksčiau;v) kas turi nuosavybės teisę į prekes (jeigu prekės vartotojo nuosavybėn pereina ne iš karto) ir sąlygos, kurioms esant vartotojas įgyja į jas nuosavybės teisę;vi) reikalaujamo užtikrinimo apibūdinimas, jeigu toks yra;vii) bandomasis laikotarpis, per kurį galima atsisakyti sutarties, jeigu toks yra;viii) sąlyga apie reikalaujamą draudimą (-us), jeigu toks yra, ir draudimo kaina, jei vartotojas negali pasirinkti draudiko.2. Kreditinių kortelių kredito sutartys:i) kredito limito suma, jeigu tokia yra;ii) grąžinimo sąlygos arba jų nustatymo būdai;iii) bandomasis laikotarpis, per kurį galima atsisakyti sutarties, jeigu toks yra.3. Einamosios sąskaitos kredito sutartys, nenurodytos kitur šioje direktyvoje:i) kredito limito suma, jeigu tokia yra, arba jos nustatymo būdas;ii) naudojimo ir grąžinimo sąlygos;iii) bandomasis laikotarpis, per kurį galima atsisakyti sutarties, jeigu toks yra.4. Kitos kredito sutartys, kurioms taikoma ši direktyva:i) kredito limito suma, jeigu tokia yra;ii) sąlyga apie reikalaujamą užtikrinimą, jeigu toks yra;iii) grąžinimo sąlygos;iv) bandomasis laikotarpis, per kurį galima atsisakyti sutarties, jeigu toks yra;v) sąlyga, kad kaip nustatyta 8 straipsnyje, vartotojas turės teisę į sumažinimą, jeigu jis grąžins kreditą anksčiau.--------------------------------------------------


title: 2008 m. kovo 31 d. Komisijos direktyva 2008/41/EB, iš dalies keičianti Tarybos direktyvą 91/414/EEB, įtraukiant veikliąją medžiagą chloridazoną (Tekstas svarbus EEE)

text:
1.4.2008

               LT

               Europos Sąjungos oficialusis leidinys

               L 89/12

      KOMISIJOS DIREKTYVA 2008/41/EB
   2008 m. kovo 31 d.
   iš dalies keičianti Tarybos direktyvą 91/414/EEB, įtraukiant veikliąją medžiagą chloridazoną
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos priemonių pateikimo į rinką (1), ypač į jos 6 straipsnio 1 dalį,
   kadangi:

               (1)

               Komisijos reglamentuose (EB) Nr. 451/2000 (2) ir (EB) Nr. 1490/2002 (3) nustatytos Direktyvos 91/414/EEB 8 straipsnio 2 dalyje nurodytos darbo programos trečiojo etapo išsamios įgyvendinimo taisyklės ir nustatytas veikliųjų medžiagų, kurias reikia įvertinti dėl to, ar reikia įtraukti į Direktyvos 91/414/EEB I priedą, sąrašas. Tame sąraše yra chloridazonas.

               (2)

               Chloridazono poveikis žmonių sveikatai ir aplinkai pranešėjų pasiūlytais naudojimo atvejais buvo įvertintas pagal Reglamentuose (EB) Nr. 451/2000 ir (EB) Nr. 1490/2002 išdėstytas nuostatas. Be to, šiais reglamentais skiriamos ataskaitas rengiančios valstybės narės, kurios pagal Reglamento (EB) Nr. 1490/2002 10 straipsnio 1 dalies nuostatas Europos maisto saugos tarnybai (EMST) privalo pateikti atitinkamas vertinimo ataskaitas ir rekomendacijas. Vokietija buvo paskirta ataskaitą apie chloridazoną rengiančia valstybe nare, o visą reikiamą informaciją ji pateikė 2005 m. kovo 16 d.

               (3)

               Šią įvertinimo ataskaitą valstybės narės ir EMST kartu apsvarstė ir 2007 m. liepos 27 d. pateikė Komisijai kaip EMST mokslinę ataskaitą apie chloridazoną (4). Šią ataskaitą valstybės narės ir Komisija apsvarstė Maisto grandinės ir gyvūnų sveikatos nuolatiniame komitete ir 2007 m. gruodžio 4 d. pateikė kaip Komisijos chloridazono peržiūros ataskaitą.

               (4)

               Po įvairiapusių tyrimų nustatyta, kad chloridazono turinčios augalų apsaugos priemonės gali būti laikomos iš esmės atitinkančiomis Direktyvos 91/414/EEB 5 straipsnio 1 dalies a ir b punktų reikalavimus, visų pirma dėl naudojimo paskirčių, kurios buvo išnagrinėtos ir išsamiai pateiktos Komisijos peržiūros ataskaitoje. Todėl chloridazoną tikslinga įtraukti į I priedą siekiant užtikrinti, kad augalų apsaugos produktai, kurių sudėtyje yra šios veikliosios medžiagos, visose valstybėse narėse būtų registruojami vadovaujantis tos direktyvos nuostatomis.

               (5)

               Prieš įtraukiant veikliąją medžiagą į I priedą turėtų būti skiriamas tinkamas laikotarpis, per kurį valstybės narės ir suinteresuotos šalys galėtų pasirengti laikytis dėl veikliosios medžiagos įtraukimo atsiradusių naujų reikalavimų.

               (6)

               Nepažeidžiant Direktyvoje 91/414/EEB apibrėžtų įpareigojimų, įtraukus veikliąją medžiagą į I priedą, valstybėms narėms turėtų būti suteiktas šešių mėnesių laikotarpis nuo tos medžiagos įtraukimo, per kurį jos, siekdamos įsitikinti, kad laikomasi Direktyvoje 91/414/EEB, ypač jos 13 straipsnyje nustatytų reikalavimų ir I priede išdėstytų atitinkamų sąlygų, persvarstytų galiojančias augalų apsaugos priemonių, kurių sudėtyje yra chloridazono, registracijas. Valstybės narės prireikus turėtų iš dalies, pakeisti naujomis arba panaikinti galiojančias registracijas pagal Direktyvos 91/414/EEB nuostatas. Nukrypstant nuo pirmiau minėto galutinio termino, reikėtų suteikti ilgesnį laikotarpį, per kurį pagal Direktyvoje 91/414/EEB nustatytus vienodus principus kiekvienu numatyto naudojimo atveju būtų pateikiamas ir įvertinamas III priede nurodytas visas kiekvieno augalų apsaugos produkto dokumentų rinkinys.

               (7)

               Patirtis, įgyta į Direktyvos 91/414/EEB I priedą anksčiau įtraukus veikliąsias medžiagas, įvertintas remiantis Komisijos reglamento (EEB) Nr. 3600/92 (5) nuostatomis, rodo, kad gali kilti sunkumų interpretuojant galiojančių registracijų savininkų pareigas, susijusias su galimybe naudotis duomenimis. Todėl, siekiant išvengti tolesnių sunkumų, būtina aiškiau apibrėžti valstybių narių pareigas, visų pirma – pareigą patikrinti, ar registracijos savininkas gali naudotis visais tos direktyvos II priedo reikalavimus atitinkančiais dokumentais. Tačiau aiškiau apibrėžus esamas pareigas valstybėms narėms arba registracijų savininkams naujų įsipareigojimų, palyginti su iki šiol priimtomis I priedą iš dalies keičiančiomis direktyvomis, neatsirastų.

               (8)

               Todėl Direktyvą 91/414/EEB reikėtų atitinkamai iš dalies pakeisti.

               (9)

               Šioje direktyvoje numatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 91/414/EEB I priedas iš dalies keičiamas pagal šios direktyvos priedą.
   2 straipsnis
   Valstybės narės ne vėliau kaip iki 2009 m. birželio 30 d. priima ir paskelbia įstatymus ir kitus teisės aktus, kurie įsigalioję įgyvendina šią direktyvą. Jos nedelsdamos pateikia Komisijai tų nuostatų tekstą bei tų nuostatų ir šios direktyvos koreliacijos lentelę.
   Tas nuostatas jos taiko nuo 2009 m. liepos 1 d.
   Valstybės narės, priimdamos šiuos teisės aktus, daro jose nuorodą į šią direktyvą arba tokia nuoroda daroma juos oficialiai skelbiant. Nuorodos darymo tvarką nustato valstybės narės.
   3 straipsnis
   1.   Vadovaudamosi Direktyva 91/414/EEB, valstybės narės, jei būtina, iki 2009 m. birželio 30 d. iš dalies keičia arba panaikina galiojančias augalų apsaugos produktų, kurių sudėtyje yra veikliosios medžiagos chloridazono, registracijas.
   Iki tos dienos jos pirmiausia tikrina, ar laikomasi tos direktyvos I priede nurodytų reikalavimų, susijusių su chloridazonu, išskyrus su juo susijusius reikalavimus, apibrėžtus įrašo B dalyje, ir ar registracijos savininkas turi arba gali naudotis visu dokumentų rinkiniu, atitinkančiu tos direktyvos II priedo reikalavimus, pagal tos direktyvos 13 straipsnyje išdėstytas sąlygas.
   2.   Nukrypdamos nuo 1 dalies nuostatų, kiekvieną registruotą augalų apsaugos produktą, kurio sudėtyje chloridazonas yra vienintelė veiklioji medžiaga, arba viena iš keleto veikliųjų medžiagų, kurios visos įtrauktos į Direktyvos 91/414/EEB I priedą ne vėliau kaip iki 2008 m. gruodžio 31 d., valstybės narės iš naujo įvertina pagal vienodus principus, numatytus Direktyvos 91/414/EEB VI priede, vadovaudamosi dokumentų rinkiniu, atitinkančiu tos direktyvos III priedo reikalavimus, ir atsižvelgdamos į jos I priedo įrašo B dalį, susijusią su chloridazonu. Remdamosi tuo vertinimu, jos nustato, ar produktas atitinka Direktyvos 91/414/EEB 4 straipsnio 1 dalies b, c, d ir e punktuose išdėstytas sąlygas.
   Tai nustačiusios valstybės narės:

               a)

               jei būtina, iš dalies pakeičia arba panaikina produkto, kurio sudėtyje yra chloridazono, kaip vienintelės veikliosios medžiagos, registraciją ne vėliau kaip iki 2012 m. gruodžio 31 d.; arba

               b)

               jei būtina, iš dalies pakeičia arba panaikina produkto, kurio sudėtyje chloridazonas yra viena iš kelių veikliųjų medžiagų, registraciją iki 2012 m. gruodžio 31 d. arba iki tokiam pakeitimui ar panaikinimui skirtos dienos, nustatytos atitinkama direktyva ar direktyvomis, kuriomis atitinkama medžiaga ar medžiagos buvo įtrauktos į Direktyvos 91/414/EEB I priedą, pasirinkdamos vėliausią datą.

         4 straipsnis
   Ši direktyva įsigalioja 2009 m. sausio 1 d.
   5 straipsnis
   Ši direktyva skirta valstybėms narėms.

      Priimta Briuselyje, 2008 m. kovo 31 d.

            Komisijos vardu

         Androulla VASSILIOU

            Komisijos narė

      (1)  OL L 230, 1991 8 19, p. 1. Direktyva su paskutiniais pakeitimais, padarytais Komisijos direktyva 2008/40/EB (OL L 87, 2008 3 29, p. 5).

      (2)  OL L 55, 2000 2 29, p. 25. Reglamentas su paskutiniais pakeitimais, padarytais Reglamentu (EB) Nr. 1044/2003 (OL L 151, 2003 6 19, p. 32).

      (3)  OL L 224, 2002 8 21, p. 23. Reglamentas su paskutiniais pakeitimais, padarytais Reglamentu (EB) Nr. 1095/2007 (OL L 246, 2007 9 21, p. 19).

      (4)  EMST mokslinė ataskaita (2007) 108, 1–82, „Bendros peržiūros išvados dėl veikliosios medžiagos pesticido chloridazono keliamos rizikos vertinimo“ (pateikta 2007 m. liepos 27 d.), 2007 m. liepos 31 d. versija.

      (5)  OL L 366, 1992 12 15, p. 10. Reglamentas su paskutiniais pakeitimais, padarytais Reglamentu (EB) Nr. 2266/2000 (OL L 259, 2000 10 13, p. 27).

      PRIEDAS
      Direktyvos 91/414/EEB I priedo lentelės pabaigoje įrašoma:

                     Nr.

                     Bendrinis pavadinimas, iIdentifikacijos numeriai

                     IUPAC pavadinimas

                     Grynumas (1)

                     Įsigaliojimas

                     Įrašymo pabaiga

                     Konkrečios nuostatos

                     „191

                     Chloridazonas
                     CAS Nr. 1698–60–8
                     CIPAC Nr. 111

                     5-amino-4-chlor-2-fenilpiridazin-3-(2H)-onas

                     920 g/kg
                     Gamybinė 4-amino-5-chlorizomero priemaiša yra laikoma keliančia toksikologinių problemų ir yra nustatytas didžiausias leistinas kiekis – 60 g/kg.

                     2009 m. sausio 1 d.

                     2018 m. gruodžio 31 d.

                     A   DALIS
                     Gali būti leidžiama naudoti tik kaip herbicidą ne daugiau kaip 2,6 kg/ha tik kas trečius metus tame pačiame lauke.
                     B   DALIS
                     Įgyvendinant VI priede numatytus vienodus principus, atsižvelgiama į chloridazono peržiūros ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2007 m. gruodžio 4 d.
                     Atlikdamos šį bendrą vertinimą, valstybės narės privalo kreipti ypatingą dėmesį į:

                                 —

                                 asmenų, dirbančių su šia medžiaga, saugą ir užtikrinti, kad naudojimo instrukcijose būtų numatyta naudoti tinkamas asmens apsaugos priemones,

                                 —

                                 vandens organizmų apsaugą,

                                 —

                                 požeminio vandens apsaugą, jei veiklioji medžiaga yra naudojama vietovėse, kurių dirvožemio ir (arba) klimato sąlygos yra lengvai pažeidžiamos.

                           Registracijos sąlygose turi būti numatytos rizikos mažinimo priemonės, o prireikus turi būti pradėtos vykdyti stebėsenos programos siekiant patikrinti galimą požeminio vandens užterštumą metabolitais B ir B1 pažeidžiamose zonose.“

         (1)  Papildoma informacija apie veikliųjų medžiagų tapatumą ir specifikaciją pateikta jų peržiūros ataskaitose.


title: 2002 m. gruodžio 3 d. Tarybos direktyva 2002/93/EB iš dalies keičianti Direktyvą 77/388/EEB išplečiant priemonių, leidžiančių valstybėms narėms taikyti sumažintas PVM normas tam tikroms darbui imlioms paslaugoms, galiojimo trukmę

text:
Svarbus teisinis pranešimas

|

32002L0093

Oficialusis leidinys L 331 , 07/12/2002 p. 0027 - 0027

		Tarybos direktyva 2002/93/EB2002 m. gruodžio 3 d.iš dalies keičianti Direktyvą 77/388/EEB išplečiant priemonių, leidžiančių valstybėms narėms taikyti sumažintas PVM normas tam tikroms darbui imlioms paslaugoms, galiojimo trukmęEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 93 straipsnį,atsižvelgdama į Komisijos pasiūlymą,atsižvelgdama į Europos Parlamento nuomonę [1],atsižvelgdama į Ekonomikos ir socialinių reikalų komiteto nuomonę [2],kadangi:(1) 1977 m. gegužės 17 d. Tarybos direktyvos 77/388/EEB dėl valstybių narių apyvartos mokesčių įstatymų derinimo – Bendra pridėtinės vertės mokesčio sistema: vienodas vertinimo pagrindas 28 straipsnio 6 dalis [3] leidžia taikyti 12 straipsnio 3 dalies a punkto trečiajame papunktyje numatytas sumažintas PVM normas darbui imlioms paslaugoms, išvardytoms tos direktyvos K priedo kategorijų sąraše, ne ilgiau kaip trejus metus 2000 m. sausio 1 d.–2002 m. gruodžio 31 d. laikotarpiu.(2) 2000 m. vasario 28 d. Tarybos sprendimas 2000/185/EB, leidžiantis valstybėms narėms taikyti sumažintas PVM normas tam tikroms darbui imlioms paslaugoms remiantis Direktyvos 77/388/EEB 28 straipsnio 6 dalyje numatyta tvarka [4], leido tam tikroms valstybėms narėms taikyti, iki 2002 m. gruodžio 31 d., sumažintas PVM normas toms darbui imlioms paslaugoms, dėl kurių jos yra pateikusios prašymus.(3) Remiantis ataskaitomis, kurias iki 2002 m spalio 1 d. turėjo pateikti šias sumažintas normas taikiusios valstybės narės, Komisija privalo iki 2002 m. gruodžio 31 d. pateikti Tarybai ir Europos Parlamentui bendrą įvertinimo ataskaitą, jeigu būtina, kartu su pasiūlymu dėl galutinio sprendimo, kokią normą numatoma taikyti darbui imlioms paslaugoms.(4) Atsižvelgiant į tai, kad visų šių ataskaitų nuodugnus įvertinimas pareikalaus nemaža laiko, būtina išplėsti Direktyvoje 77/388/EEB numatytą maksimalią šios priemonės taikymo trukmę.(5) Todėl Direktyva 77/388/EEB turi būti atitinkamai pakeista,PRIĖMĖ ŠIĄ DIREKTYVĄ:1 straipsnisDirektyvos 77/388/EEB 28 straipsnio 6 dalies pirmajame papunktyje žodžiai "trejus metus nuo 2000 m. sausio 1 d. iki 2002 m. gruodžio 31 d." pakeičiami žodžiais "ketverius metus nuo 2000 m. sausio 1 d. iki 2003 m. gruodžio 31 d.".2 straipsnisŠis sprendimas įsigalioja jo paskelbimo Europos Bendrijų oficialiajame leidinyje dieną.3 straipsnisŠi direktyva skirta valstybėms narėms.Priimta Briuselyje, 2002 m. gruodžio 3 d.Tarybos varduPirmininkasT. Pedersen[1] Nuomonė pateikta 2002 m. lapkričio 20 d. (dar nepaskelbta Oficialiajame leidinyje).[2] Nuomonė pateikta 2002 m. spalio 24 d. (dar nepaskelbta Oficialiajame leidinyje).[3] OL L 145, 1977 6 13, p. 1. Direktyva su paskutiniais pakeitimais, padarytais Direktyva 2002/38/EB (OL L 128, 2002 5 15, p. 41).[4] OL L 59, 2000 3 4, p. 10.--------------------------------------------------


title: 2008 m. balandžio 4 d. Komisijos direktyva 2008/45/EB, iš dalies keičianti Tarybos direktyvos 91/414/EEB nuostatas dėl veikliosios medžiagos metkonazolo naudojimo išplėtimo (Tekstas svarbus EEE)

text:
5.4.2008

               LT

               Europos Sąjungos oficialusis leidinys

               L 94/21

      KOMISIJOS DIREKTYVA 2008/45/EB
   2008 m. balandžio 4 d.
   iš dalies keičianti Tarybos direktyvos 91/414/EEB nuostatas dėl veikliosios medžiagos metkonazolo naudojimo išplėtimo
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 6 straipsnio 1 dalies antros pastraipos antrą įtrauką,
   kadangi:

               (1)

               Komisijos direktyva 2006/74/EB (2) metkonazolas buvo įtrauktas į veikliųjų medžiagų sąrašą Direktyvos 91/414/EEB I priede.

               (2)

               Kreipdamasis dėl metkonazolo įtraukimo, pareiškėjas BASF Aktiengesellschaft pateikė naudojimo kovojant su grybeliais duomenis, kuriais grindžiama išvada, kad galima tikėtis, jog augalų apsaugos produktai, kurių sudėtyje yra veikliosios medžiagos metkonazolo, atitiks saugumo reikalavimus, nustatytus Direktyvos 91/414/EEB 5 straipsnio 1 dalies a ir b punktuose. Todėl į tos direktyvos I priedą metkonazolas buvo įtrauktas su specialiomis nuostatomis, kad valstybės narės gali leisti jį naudoti tik kaip fungicidą.

               (3)

               Be to, kad tam tikrais atvejais žemės ūkyje naudojamas kovoje su grybeliais, pareiškėjas dabar kreipėsi prašydamas iš dalies pakeisti minėtas specialias nuostatas ir leisti metkonazolą naudoti kaip augalų augimo reguliatorių. Siekdamas paremti tokį naudojimo išplėtimą, pareiškėjas pateikė papildomos informacijos.

               (4)

               Belgija įvertino pareiškėjo pateiktą informaciją ir duomenis. 2007 m. spalio mėn. ji informavo Komisiją apie išvadą, kad prašomas naudojimo išplėtimas nekelia jokios rizikos palyginti su ta, į kurią buvo atsižvelgta Direktyvos 91/414/EEB I priedo specialiose nuostatose dėl metkonazolo ir Komisijos parengtoje šios medžiagos peržiūros ataskaitoje. Tai ypač tinka šiuo atveju, kadangi išplėtimas leis naudoti mažesniais kiekiais nei būtini jį naudojant kaip fungicidą, o kiti Direktyvos 91/414/EEB I priedo specialiomis nuostatomis nustatyti taikymo parametrai lieka nepakeisti.

               (5)

               Dėl to tikslinga iš dalies pakeisti metkonazolui taikomas specialias nuostatas.

               (6)

               Todėl Direktyvą 91/414/EEB reikėtų atitinkamai iš dalies keisti.

               (7)

               Šioje direktyvoje numatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 91/414/EEB I priedas iš dalies keičiamas pagal šios direktyvos priedą.
   2 straipsnis
   Valstybės narės priima ir skelbia įstatymus ir kitus teisės aktus, kurie, įsigalioję ne vėliau kaip iki 2008 m. rugpjūčio 5 d., įgyvendina šią direktyvą. Jos nedelsdamos pateikia Komisijai tų nuostatų tekstus ir tų nuostatų bei šios direktyvos atitikmenų lentelę.
   Jos taiko šias nuostatas nuo 2008 m. rugpjūčio 6 d.
   Valstybės narės, tvirtindamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   3 straipsnis
   Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje, 2008 m. balandžio 4 d.

            Komisijos vardu

         Androulla VASSILIOU

            Komisijos narė

      (1)  OL L 230, 1991 8 19, p. 1. Direktyva su paskutiniais pakeitimais, padarytais Komisijos direktyva 2008/41/EB (OL L 89, 2008 4 1, p. 12).

      (2)  OL L 235, 2006 8 30, p. 17.

      PRIEDAS
      Direktyvos 91/414/EEB I priedo 136 eilutė pakeičiama taip:

                     „136

                     Metkonazolas
                     CAS Nr. 125116-23-6 (nenurodyta stereochemija)
                     TTAPT Nr. 706 (angl. santrumpa CIPAC)

                     (1RS, 5RS:1RS, 5SR)-5-(4-chlorbenzil)-2,2-dimetil-1-(1H-1,2,4-triazol-1-ilmetil)ciklopentanolis

                     ≥ 940 g/kg
                     (cis- ir trans-izomerų suma)

                     2007 m. birželio 1 d.

                     2017 m. gegužės 31 d.

                     A   dalis
                     Gali būti registruojamas naudoti tik kaip fungicidas ir augalų augimo reguliatorius.
                     B   dalis
                     Kad būtų įgyvendinti vienodi VI priedo principai, atsižvelgiama į metkonazolo peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti 2006 m. gegužės 23 d., išvadas, ypač į jos I ir II priedėlius.
                     Šiame bendrame vertinime:

                                 —

                                 valstybės narės turi skirti ypatingą dėmesį vandens organizmų, paukščių ir žinduolių apsaugai. Leidimo sąlygose prireikus turėtų būti numatytos pavojaus sumažinimo priemonės,

                                 —

                                 valstybės narės turi ypač rūpintis su priemone dirbančių subjektų saugumu. Leidimo sąlygose prireikus turėtų būti numatytos apsaugos priemonės.“


title: 2000 m. kovo 30 d. Tarybos direktyva 2000/17/EB iš dalies keičianti Direktyvą 77/388/EEB dėl bendros pridėtinės vertės mokesčio sistemos — pereinamojo laikotarpio nuostatos taikomos Austrijos Respublikai ir Portugalijos Respublikai

text:
Svarbus teisinis pranešimas

|

32000L0017

Oficialusis leidinys L 084 , 05/04/2000 p. 0024 - 0025

		Tarybos direktyva 2000/17/EB2000 m. kovo 30 d.iš dalies keičianti Direktyvą 77/388/EEB dėl bendros pridėtinės vertės mokesčio sistemos — pereinamojo laikotarpio nuostatos taikomos Austrijos Respublikai ir Portugalijos RespublikaiEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 93 straipsnį,atsižvelgdama į Bendrijos pasiūlymą,atsižvelgdama į Europos Parlamento nuomonę [1],atsižvelgdama į Ekonomikos ir socialinių reikalų komiteto nuomonę [2],kadangi:(1) 1994 m. Stojimo akto XV priedo IX dalies "Mokesčiai" 2 punkto e papunktyje Austrijos Respublikai leista taikyti nukrypimą nuo 1977 m. gegužės 17 d. šeštosios Tarybos direktyvos 77/388/EEC dėl valstybių narių įstatymų, susijusių su apyvartos mokesčiais, suderinimo — bendra pridėtinės vertės mokesčio sistema: vienodas apskaičiavimo pagrindas [3] (toliau — Šeštoji direktyva dėl PVM) 28 straipsnio 2 dalies ir iki 1998 m. gruodžio 31 d. taikyti sumažintą tarifą, kai išnuomojamas nekilnojamasis turtas bus naudojamas kaip gyvenamoji vieta, nustatant ne mažesnį kaip 10 % tarifą.(2) Vadovaujantis šeštosios direktyvos dėl PVM 13 straipsnio B dalies b punktu, nuo 1999 m. sausio 1 d. Austrijoje PVM netaikomas nekilnojamojo turto, kuris bus naudojamas kaip gyvenamoji vieta, nuomai be teisės atskaityti pirkimo mokesčius. Tačiau pagal šios direktyvos 13 straipsnio C dalies a punktą, Austrija gali suteikti mokesčių mokėtojams teisę pasirinkti apmokestinimo būdą. Tokiu atveju taikomas įprastinis PVM tarifas ir įprastinės taisyklės dėl teisės daryti atskaitymus.(3) Austrijos Respublika mano, kad priemonė vis dar reikalinga, daugiausia dėl to, kad kol kas tebegalioja pereinamojo laikotarpio PVM režimas, ir kad situacija iš esmės nepasikeitė nuo 1994 m. Stojimo akto pasirašymo.(4) Be to, Austrijos Respublika mano, kad atsisakius taikyti sumažintą 10 % tarifą padidėtų nekilnojamo turto nuomos kainos galutiniam vartotojui.(5) Portugalijos Respublika nuo 1991 m. sausio 1 d. taikė sumažintą 8 % tarifą restorano paslaugoms. Vadovaujantis šeštosios direktyvos dėl PVM 28 straipsnio 2 dalies d punkto nuostata, Portugalijai buvo leista ir ateityje taikyti šį tarifą. Tačiau dėl politinių ir su biudžetu susijusių priežasčių, padarius išsamius tarifų pakeitimus, nuo 1992 m. restorano paslaugoms taikomas įprastinis tarifas.(6) Portugalijos Respublika pageidauja pakartotinai įvesti sumažintą tarifą šioms paslaugoms, kadangi įprastinių tarifų taikymas turėjo neigiamų pasekmių, ypač prarastos darbo vietos ir išaugęs nedeklaruotas įdarbinimas, be to taikant įprastinį tarifą padidėjo restorano paslaugų kainos galutiniam vartotojui.(7) Kadangi minimi nukrypimai yra susiję su paslaugų teikimu vienoje valstybėje narėje, galima laikyti, kad konkurencijos iškraipymo rizikos nėra.(8) Šiomis aplinkybėmis galima svarstyti galimybę Austrijos Respublikai ir Portugalijos Respublikai grįžti prie buvusios situacijos, su sąlyga, kad nukrypimai bus taikomi tik pereinamuoju laikotarpiu, kuris nustatytas šeštosios direktyvos dėl PVM tarifų 28l straipsnyje. Tačiau Austrijos Respublika privalo imtis būtinų žingsnių užtikrindama, kad sumažintas tarifas neturės neigiamo poveikio nuosaviems Europos Bendrijos ištekliams sukaupiamiems iš PVM, kurių įvertinimo pagrindas turi būti suderintas su Reglamentu (EEB, Euratomas) Nr. 1553/89 [4],PRIĖMĖ ŠIĄ DIREKTYVĄ:1 straipsnis"j) Austrijos Respublika gali taikyti vieną iš dviejų sumažintų tarifų, kurie nustatyti 12 straipsnio 3 dalies a punkto trečiajame papunktyje dėl nekilnojamojo turto, kuris bus naudojamas kaip gyvenamoji vieta, nuomos, nustatant ne mažesnį kaip 10 % tarifą;k) Portugalijos Respublika gali taikyti vieną iš dviejų sumažintų tarifų, kurie nustatyti 12 straipsnio 3 dalies a punkto trečiajame papunktyje dėl restorano paslaugų, nustatant ne mažesnį kaip 12 % tarifą."2 straipsnis1. 1 straipsnyje nurodytos valstybės narės priima įstatymus ir kitus teisės aktus, kurie įgyvendina šią direktyvą nuo jos įsigaliojimo dienos. Apie tai jos nedelsdamos praneša Komisijai.Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. 1 straipsnyje nurodytos valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.3 straipsnisŠi direktyva įsigalioja jos paskelbimo Europos Bendrijų oficialiajame leidinyje dieną.Ji taikoma nuo 1999 m. sausio 1 d. iki pereinamojo laikotarpio pabaigos, kuris nustatytas Šeštosios direktyvos dėl PVM tarifų 281 straipsnyje.4 straipsnisŠi direktyva skirta valstybėms narėms.Priimta Briuselyje, 2000 m. kovo 30 d.Tarybos varduPirmininkasJ. Sócrates[1] 2000 m. gegužės 15 d. pateikta nuomonė (dar nepaskelbta Oficialiajame leidinyje).[2] OL C 75, 2000 3 15, p. 21.[3] OL L 145, 1977 6 13, p. 1. Su paskutiniais pakeitimais, padarytais Direktyva 1999/85/EB (OL L 277, 1999 10 28, p. 34).[4] OL L 155, 1989 6 7, p. 9.--------------------------------------------------


title: 2003 m. spalio 7 d. Tarybos direktyva 2003/92/EB iš dalies keičianti Direktyvos 77/388/EEB nuostatas dėl dujų ir elektros tiekimo vietos taisyklių

text:
Svarbus teisinis pranešimas

|

32003L0092

Oficialusis leidinys L 260 , 11/10/2003 p. 0008 - 0009

		Tarybos direktyva 2003/92/EB2003 m. spalio 7 d.iš dalies keičianti Direktyvos 77/388/EEB nuostatas dėl dujų ir elektros tiekimo vietos taisykliųEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 93 straipsnį,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],atsižvelgdama į Europos ekonomikos ir socialinių reikalų komiteto nuomonę [3],kadangi:(1) Didėjanti dujų ir elektros sektoriaus liberalizacija, kuria siekiama užbaigti elektros ir gamtinių dujų vidaus rinkos kūrimą, parodė, jog reikia persvarstyti galiojančias PVM taisykles dėl tų prekių tiekimo vietos, nustatytas 1977 m. gegužės 17 d. Šeštojoje Tarybos direktyvoje 77/388/EEB dėl valstybių narių įstatymų, susijusių su apyvartos mokesčiais, suderinimo – bendra pridėtinės vertės mokesčio sistema: vienodas vertinimo pagrindas [4], kad būtų galima modernizuoti ir supaprastinti PVM sistemos veikimą vidaus rinkoje, strategija, kurią vykdyti Komisija yra įsipareigojusi.(2) Taikant PVM, elektra ir dujos prilyginamos prekėms ir atitinkamai jų tiekimo vieta, kai yra sudaromi tarpvalstybiniai sandoriai, turi būti nustatyta pagal Direktyvos 77/388/EEB 8 straipsnį. Tačiau, kadangi sunku fiziškai sekti elektrą ir dujas, yra ypač sunku pagal šiuo metu galiojančias taisykles nustatyti jų tiekimo vietą.(3) Kad elektros ir dujų vidaus rinkoje tikrai nebūtų PVM kliūčių, reikėtų nustatyti, kad dujų tiekimo vieta per gamtinių dujų skirstymo sistemą ir elektros tiekimo vieta, prieš toms prekėms pasiekiant galutinį vartojimo etapą, turėtų būti toji vieta, kur klientas yra įkūręs savo verslą.(4) Norint užtikrinti, kad apmokestinta bus toje šalyje, kur faktiškai vyksta suvartojimas, elektros ir dujų tiekimas galutiniame etape iš prekiautojų ir skirstytojų galutiniam klientui turėtų būti apmokestinamas toje vietoje, kur klientas tas prekes faktiškai naudoja ir suvartoja. Tai paprastai yra vieta, kurioje yra kliento skaitiklis.(5) Elektra ir dujos tiekiamos per skirstymo tinklus, prie kurių prieigą teikia tinklo operatoriai. Siekiant išvengti dvigubo apmokestinimo arba neapmokestinimo, būtina suderinti taisykles dėl perdavimo ir transportavimo paslaugų teikimo vietos. Todėl prie specialiųjų atvejų, išvardytų Direktyvos 77/388/EEB 9 straipsnio 2 dalies e punkte, turėtų būti įrašyta prieiga prie skirstymo sistemų ir jų naudojimas bei kitų paslaugų, tiesiogiai susijusių su šiomis paslaugomis, teikimas.(6) Elektros arba dujų importavimas per gamtinių dujų skirstymo sistemą turėtų būti neapmokestinamas, siekiant išvengti dvigubo apmokestinimo.(7) Šiuos taisyklių dėl elektros arba dujų tiekimo per gamtinių dujų skirstymo sistemą pakeitimus reikėtų taikyti kartu su privalomu atvirkštiniu mokesčiu, kai klientas yra nurodytas kaip PVM mokėtojas.(8) Todėl Direktyva 77/388/EEB turi būti atitinkamai iš dalies pakeista,PRIMĖMĖ ŠIĄ DIREKTYVĄ:1 straipsnisDirektyva 77/388/EEB iš dalies keičiama taip:1. 8 straipsnio 1 dalis papildoma šiais punktais:"d) tiekiant elektrą arba dujas per gamtinių dujų skirstymo sistemą apmokestinamam prekiautojui: vieta, kurioje apmokestinamas prekiautojas yra įsteigęs savo verslą arba turi pastovią įmonę, kuriai yra teikiamos šios prekės, arba, nesant tokio verslo ar pastovios įmonės, vieta, kurioje yra jo nuolatinis adresas ir kurioje jis paprastai gyvena."Apmokestinamasis prekiautojas"; šioje nuostatoje tai apmokestinamas asmuo, kurio pagrindinę veiklą, perkant dujas ir elektrą, sudaro šių produktų perpardavimas, o jo paties šių produktų suvartojimas yra menkas.e) teikiant elektrą arba dujas per gamtinių dujų skirstymo sistemą, kai tokiam tiekimui netaikomas d punktas: vieta, kurioje klientas tas prekes faktiškai naudoja ar suvartoja. Jei klientas nesuvartoja visų ar dalies prekių, laikoma, kad šios nesuvartotos prekės buvo naudotos ir vartotos toje vietoje, kur jis turi įsteigęs savo verslą arba turi pastovią įmonę, kuriai tiekiamos prekės. Nesant tokio verslo ar pastovios įmonės, vieta, kurioje yra jo nuolatinis adresas ir kurioje jis paprastai gyvena.";2. 9 straipsnio 2 dalies e punkte po aštuntos įtraukos įterpiama ši įtrauka:"— prieigos teikimas prie gamtinių dujų ir elektros skirstymo sistemų arba transportavimas ir perdavimas per jas ir kitų tiesiogiai susijusių paslaugų teikimas.";3. 14 straipsnio 1 dalis papildoma šiuo punktu:"k) elektros ar dujų importas per gamtinių dujų skirstymo sistemą.";4. 21 straipsnio 1 dalies a punktas variante, pateiktame 28 g straipsnyje, pakeičiamas šiuo tekstu:"a) apmokestinamasis asmuo, vykdantis apmokestinamą prekių tiekimą arba paslaugų teikimą, išskyrus b, c ir f punktuose minėtus atvejus. Kai apmokestinamą prekių tiekimą ar paslaugų teikimą vykdo apmokestinamasis asmuo, kuris nėra įsisteigęs šalies teritorijoje, valstybės narės savo pačių apibrėžtomis sąlygomis gali nustatyti, kad asmuo, privalantis mokėti mokestį, yra asmuo, kuriam yra vykdomas apmokestinamasis prekių tiekimas ar paslaugų teikimas;";5. 21 straipsnio 1 dalis variante, pateiktame 28g straipsnyje, papildoma šiuo punktu:"f) asmenys, kurie yra pridėtinės vertės mokesčio mokėtojai šalies teritorijoje ir kuriems yra tiekiamos prekės 8 straipsnio 1 dalies d arba e punktuose nustatytomis sąlygomis, jei tiekimą vykdo apmokestinamasis asmuo, neįsisteigęs šalies teritorijoje.";6. 22 straipsnio 1 dalies c punkto variante nurodytame 28h straipsnyje, pirmoji įtrauka pakeičiama šiuo tekstu:"— Kiekvienas apmokestinamasis asmuo, išskyrus minėtuosius 28a straipsnio 4 dalyje, kuris šalies teritorijoje vykdo prekių tiekimą ar paslaugų teikimą, kuris jam suteikia teisę išskaityti, išskyrus prekių teikimą ir paslaugų teikimą, už kuriuos, vadovaujantis 21 straipsnio 1 dalies a, b, c arba f punktu, mokestį moka tik klientas arba gavėjas. Tačiau valstybės narės tam tikrus apmokestinamuosius asmenis, minėtus 4 straipsnio 3 dalyje, gali nelaikyti PVM mokėtojais.";7. 28a straipsnio 5 dalies b punktas papildomas šia įtrauka:"— elektros arba dujų tiekimas per gamtinių dujų paskirstymo sistemą 8 straipsnio 1 dalies d arba e punktuose nustatytomis sąlygomis."2 straipsnis2005 m. sausio 1 d. valstybės narės priima įstatymus, įstatymų papildomuosius aktus ir administracines nuostatas būtinas, kad būtų laikomasi šios direktyvos. Apie tai jos nedelsdamos praneša Komisijai. Valstybės narės, priimdamos šias nuostatas, daro jose nuorodą į šią direktyvą, arba tokia nuoroda daroma jas oficialiai skelbiant. Nuorodos darymo tvarką nustato valstybės narės.3 straipsnisŠi direktyva įsigalioja jos paskelbimo Europos Sąjungos oficialiajame leidinyje dieną.4 straipsnisŠi direktyva yra skirta valstybėms narėms.Priimta Liuksemburge, 2003 m. spalio 7 d.Tarybos varduPirmininkasG. Tremonti[1] 2002 m. gruodžio 5 d. pasiūlymas (dar nepaskelbtas Oficialiajame leidinyje).[2] Nuomonė, pareikšta 2003 5 13 (dar nepaskelbta Oficialiajame leidinyje).[3] Nuomonė, pareikšta 2003 3 26 (dar nepaskelbta Oficialiajame leidinyje).[4] OL L 145, 1977 6 13, p. 1. Direktyva su paskutiniais pakeitimais, padarytais Direktyva 2002/93/EB (OL L 331, 2002 12 7, p. 27).--------------------------------------------------


title: 2010 m. rugpjūčio 20 d. Komisijos direktyva 2010/54/ES, kuria iš dalies keičiamas Tarybos direktyvos 91/414/EEB I priedas, kad būtų atnaujintas veikliosios medžiagos azimsulfurono įrašas  Tekstas svarbus EEE

text:
21.8.2010

               LT

               Europos Sąjungos oficialusis leidinys

               L 220/63

         KOMISIJOS DIREKTYVA 2010/54/ES
   2010 m. rugpjūčio 20 d.
   kuria iš dalies keičiamas Tarybos direktyvos 91/414/EEB I priedas, kad būtų atnaujintas veikliosios medžiagos azimsulfurono įrašas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 6 straipsnio 1 dalį,
   kadangi:

               (1)

               Azimsulfurono įrašas Direktyvos 91/414/EEB I priede nustos galioti 2011 m. gruodžio 31 d. Pagal 2007 m. birželio 27 d. Komisijos reglamento (EB) Nr. 737/2007, nustatančio pirmosios grupės veikliųjų medžiagų įtraukimo į Direktyvos 91/414/EEB I priedą atnaujinimo tvarką ir patvirtinančio tų medžiagų sąrašą (2) 4 straipsnį pateiktas pranešimas dėl veikliosios medžiagos azimsulfurono įrašo Direktyvos 91/414/EEB I priede atnaujinimo per minėtame straipsnyje numatytą laikotarpį.

               (2)

               2008 m. liepos 28 d. Komisijos sprendimu 2008/656/EB dėl pranešimų apie veikliųjų medžiagų: azimsulfurono, azoksistrobino, fluroksipiro, imazalilo, metilkrezoksimo, kalcio proheksadiono ir spiroksamino, įrašų atnaujinimo Direktyvos 91/414/EEB I priede priimtinumo ir susijusių pranešėjų sąrašo nustatymo (3) nustatyta, kad pranešimas yra priimtinas.

               (3)

               Per Reglamento (EB) Nr. 737/2007 6 straipsnyje nustatytą laikotarpį pranešėjas pateikė duomenis, kurių reikalaujama pagal Reglamento (EB) Nr. 737/2007 6 straipsnį, ir pastabas dėl kiekvieno naujo tyrimo reikalingumo.

               (4)

               Ataskaitą rengianti valstybė narė, konsultuodamasi su antrąja tą pačią ataskaitą rengiančia valstybe nare, parengė vertinimo ataskaitą ir 2009 m. birželio 10 d. pateikė ją Europos maisto saugos tarnybai (toliau – Tarnyba) ir Komisijai. Toje ataskaitoje pateikiamas ne tik medžiagos vertinimas, bet ir tyrimų, kuriais ataskaitą rengianti valstybė narė rėmėsi atlikdama minėtą vertinimą, sąrašas.

               (5)

               Tarnyba vertinimo ataskaitą perdavė pranešėjui ir visoms valstybėms narėms, ir persiuntė Komisijai gautas pastabas. Tarnyba vertinimo ataskaitą taip pat paskelbė viešai.

               (6)

               Komisijos prašymu valstybės narės ir Tarnyba kartu peržiūrėjo vertinimo ataskaitą ir 2010 m. kovo 12 d. Tarnyba pateikė Komisijai azimsulfurono rizikos vertinimo tarpusavio peržiūros išvadą (4). Vertinimo ataskaitą ir Tarnybos išvadą valstybės narės ir Komisija peržiūrėjo Maisto grandinės ir gyvūnų sveikatos nuolatiniame komitete ir 2010 m. liepos 9 d. pateikė kaip Komisijos azimsulfurono peržiūros ataskaitą.

               (7)

               Įvairiais tyrimais nustatyta, kad augalų apsaugos produktai, kurių sudėtyje yra azimsulfurono, gali būti ir toliau laikomi iš esmės atitinkančiais Direktyvos 91/414/EEB 5 straipsnio 1 dalies a ir b punktų reikalavimus, visų pirma toms naudojimo paskirtims, kurios buvo išnagrinėtos ir išsamiai aprašytos Komisijos peržiūros ataskaitoje. Todėl tikslinga atnaujinti azimsulfurono įrašą Direktyvos 91/414/EEB I priede, siekiant užtikrinti, kad direktyvos reikalavimus atitinkantys augalų apsaugos produktai, kurių sudėtyje yra šios veikliosios medžiagos, ir toliau būtų registruojami.

               (8)

               Peržiūros ataskaitoje nurodoma, kad gamybos priemaiša fenolis yra toksiška, todėl turėtų būti nustatyta 2 g/kg didžiausia leidžiamoji šios priemaišos techninėje medžiagoje koncentracija.

               (9)

               Pagal pateiktus naujus duomenis paaiškėjo, kad azimsulfuronas ir jo skilimo produktai vandeninėje fotolizėje gali kelti riziką vandens organizmams. Neprieštaraujant šiai išvadai, kad azimsulfurono įrašas turėtų būti atnaujintas, tikslinga gauti daugiau informacijos šiais konkrečiais klausimais. Direktyvos 91/414/EEB 6 straipsnio 1 dalyje nustatyta, kad medžiagos įtraukimas į I priedą gali priklausyti nuo tam tikrų sąlygų. Todėl tikslinga prašyti pranešėjo pateikti daugiau informacijos apie azimsulfurono keliamo rizikos vandens organizmams vertinimą ir nustatyti jo skilimo produktus vandeninėje fotolizėje.

               (10)

               Prieš atnaujinant veikliosios medžiagos įrašą Direktyvos 91/414/EB I priede, turėtų būti nustatytas tinkamas laikotarpis, kad valstybės narės ir suinteresuotosios šalys galėtų pasirengti įvykdyti naujus reikalavimus, atsiradusius dėl įrašo atnaujinimo.

               (11)

               Nepažeidžiant Direktyvoje 91/414/EEB apibrėžtų įsipareigojimų, atnaujinus veikliosios medžiagos įrašą I priede, valstybėms narėms turėtų būti nustatytas šešių mėnesių laikotarpis nuo tos medžiagos įrašo atnaujinimo, per kurį jos persvarstytų augalų apsaugos produktų, kurių sudėtyje yra azimsulfurono, registracijas, siekdamos įsitikinti, kad ir toliau laikomasi Direktyvoje 91/414/EEB, ypač jos 13 straipsnyje nustatytų reikalavimų ir tos direktyvos I priede išdėstytų atitinkamų sąlygų. Atitinkamai valstybės narės turėtų, prireikus su pakeitimais, atnaujinti arba atsisakyti atnaujinti registracijas. Nukrypstant nuo minėto termino, reikėtų nustatyti ilgesnį laikotarpį, per kurį, laikantis Direktyvoje 91/414/EEB nustatytų vienodų principų, kiekvienu numatytos naudojimo paskirties atveju būtų pateikti ir įvertinti III priede nurodyti visi atnaujinti kiekvieno augalų apsaugos produkto dokumentai.

               (12)

               Todėl Direktyva 91/414/EEB turėtų būti atitinkamai iš dalies pakeista.

               (13)

               Šioje direktyvoje numatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 91/414/EEB I priedas iš dalies keičiamas pagal šios direktyvos priedą.
   2 straipsnis
   Valstybės narės ne vėliau kaip 2012 m. sausio 31 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą bei tų nuostatų ir šios direktyvos atitikties lentelę.
   Tas nuostatas jos taiko nuo 2012 m. vasario 1 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   3 straipsnis
   1.   Vadovaudamosi Direktyva 91/414/EEB, valstybės narės, jei būtina, iki 2012 m. sausio 31 d. iš dalies keičia arba panaikina galiojančias augalų apsaugos produktų, kurių sudėtyje yra veikliosios medžiagos azimsulfurono, registracijas.
   Iki tos dienos jos pirmiausia tikrina, ar laikomasi tos direktyvos I priede nurodytų reikalavimų, susijusių su azimsulfuronu, išskyrus su juo susijusius reikalavimus, apibrėžtus įrašo B dalyje, ir ar registracijos turėtojas turi visą dokumentų rinkinį, atitinkantį tos direktyvos II priedo reikalavimus, arba gali juo naudotis pagal tos direktyvos 13 straipsnyje išdėstytas sąlygas.
   2.   Nukrypdamos nuo 1 dalies nuostatų, kiekvieną registruotą augalų apsaugos produktą, kurio sudėtyje azimsulfuronas yra vienintelė veiklioji medžiaga, arba viena iš keleto veikliųjų medžiagų, kurios visos įtrauktos į Direktyvos 91/414/EEB I priedą ne vėliau kaip iki 2011 m. liepos 31 d., valstybės narės, kad atsižvelgtų į mokslo ir technikos žinių raidą, iš naujo įvertina pagal vienodus principus, numatytus Direktyvos 91/414/EEB VI priede, vadovaudamosi tos direktyvos III priedo reikalavimus atitinkančiu dokumentų rinkiniu, ir atsižvelgdamos į tos direktyvos I priedo įrašo B dalį, susijusią su azimsulfuronu. Remdamosi tuo vertinimu, valstybės narės nustato, ar produktas atitinka Direktyvos 91/414/EEB 4 straipsnio 1 dalies b, c, d ir e punktuose išdėstytas sąlygas. Tai nustačiusios valstybės narės, jei būtina, iš dalies pakeičia arba panaikina registraciją iki 2015 m. liepos 31 d.
   3.   Nukrypdamos nuo 1 ir 2 dalies nuostatų, kiekvieną registruotą augalų apsaugos produktą, kurio sudėtyje azimsulfuronas yra viena iš kelių veikliųjų medžiagų, kurios visos įtrauktos į Direktyvos 91/414/EEB I priedą ne vėliau kaip iki 2011 m. liepos 31 d. arba bent viena iš jų įtraukta į Direktyvos 91/414/EEB I priedą nuo 2009 m. sausio 1 d. iki 2011 m. liepos 31 d., valstybės narės iš naujo įvertina produktą pagal Direktyvos 91/414/EEB VI priede numatytus vienodus principus, vadovaudamosi tos direktyvos III priedo nuostatas atitinkančiu dokumentų rinkiniu ir atsižvelgdamos į tos direktyvos I priedo įrašo B dalį, susijusią su azimsulfuronu. Remdamosi tuo vertinimu, jos nustato, ar produktas atitinka Direktyvos 91/414/EEB 4 straipsnio 1 dalies b, c, d ir e punktuose išdėstytas sąlygas.
   Tai nustačiusios valstybės narės, jei būtina, iš dalies pakeičia arba panaikina registraciją iki 2015 m. liepos 31 d. arba iki tokiam pakeitimui ar panaikinimui skirtos dienos, nustatytos atitinkama direktyva ar direktyvomis, kuriomis atitinkama medžiaga ar medžiagos buvo įtrauktos į Direktyvos 91/414/EEB I priedą, pasirinkdamos vėliausią datą.
   4 straipsnis
   Ši direktyva įsigalioja 2011 m. rugpjūčio 1 d.
   5 straipsnis
   Ši direktyva skirta valstybėms narėms.

      Priimta Briuselyje 2010 m. rugpjūčio 20 d.

            Komisijos vardu

            Pirmininkas

         José Manuel BARROSO

      (1)  OL L 230, 1991 8 19, p. 1.

      (2)  OL L 169, 2007 6 29, p. 10.

      (3)  OL L 214, 2008 8 9, p. 70.

      (4)  Veikliosios medžiagos pesticido azimsulfurono keliamos rizikos vertinimo tarpusavio peržiūros išvada. EMST leidinys, 2010 m.; 8(3):1554. [61 pp.]. doi:10.2903/j.efsa.2010.1554. Galima rasti adresu www.efsa.europa.eu

      PRIEDAS
      Direktyvos 91/414/EEB I priedo 5 eilutė pakeičiama taip:

                     Nr.

                     Įprastas pavadinimas,
                     identifikavimo numeriai

                     IUPAC pavadinimas

                     Grynumas (1)

                     Įsigalioja

                     Įrašymo termino pabaiga

                     Konkrečios nuostatos

                     „5

                     azimsulfuronas
                     CAS Nr. 120162–55–2
                     CIPAC Nr. 584

                     1-(4,6-dimetoksipirimidin-2-il)-3-[1-metil-4-(2-metil-2H-tetrazol-5-il)-pirazol-5-ilsulfonil]-karbamidas

                     ≥ 980 g/kg
                     didžiausia leidžiamoji priemaišos fenolio koncentracija – 2 g/kg

                     2011 m. rugpjūčio 1 d.

                     2021 m. liepos 31 d.

                     A   DALIS
                     Leidžiama registruoti tik kaip herbicidą.
                     Negalima registruoti, jei skirtas naudoti purškimo ore būdu.
                     B   DALIS
                     Įgyvendinant VI priede numatytus vienodus principus, atsižvelgiama į azimsulfurono peržiūros ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2010 m. liepos 9 d.
                     Atlikdamos šį bendrą vertinimą, valstybės narės privalo ypatingą dėmesį skirti:

                                 —

                                 netikslinių augalų apsaugai,

                                 —

                                 galimam požeminio vandens užteršimui, jei veiklioji medžiaga naudojama esant lengvai pažeidžiamoms vietovės ir (arba) klimato sąlygoms,

                                 —

                                 vandens organizmų apsaugai.

                           Valstybės narės privalo užtikrinti, kad registracijos sąlygose prireikus būtų numatytos rizikos mažinimo priemonės (pvz., apsaugos zonos, auginant ryžius kuo trumpiau laikyti vandenį prieš išleidimą).
                     Susijusios valstybės narės prašo pateikti tolesnių tyrimų duomenis rizikos, keliamos vandens organizmams, vertinimui parengti, ir tolesnių tyrimų duomenis skilimo produktams medžiagos vandeninėje fotolizėje nustatyti. Jos užtikrina, kad pranešėjai šių tyrimų duomenis pateiktų Komisijai iki 2012 m. spalio 31 d.“

         (1)  Išsamesnė informacija apie veikliosios medžiagos tapatumą ir specifikaciją pateikta peržiūros ataskaitoje.